



Kn|Vf«. 

QtZ 

GRLICA 

I JOŠ MNOGE PRIPOVIJESTI 




im 






ir-vii*ft 



BtZ 

GRLICA 

I JOŠ MNOGE PRIPOVIJESTI 

NAPISALA 

VERKA ŠKURLA-ILIJIĆ 

ILU ST KOVANO SA 4 SLIKE 


TISAK I NAKLADA ST. KUGLI, ZAGREB, ILICA 30 




Grlica . 

Strana 

... 1 



Mlada putnica . . . 
Sudbine . 

... 13 

... 25 


POSVEĆENO GOSPOĐICAHA 

SANKI i SMILJANI ŠKURLA 

Majka. 

... 37 



Tri krabulje . . . . 

... 45 



Milo za drago . . . 

... 61 

• 


»Nikolo« . 

... 67 



Sveta noć . 

... 81 



Krivogledi Mane . . 

... 93 



Oporuka . 

... 103 


















OBLICA 


Zvala se je Grlica. U toj kući sve je bilo ukru- 
ćeno, oštro, ili ako hoćete, mrko: 

Majka se od samih postova bila osušila, žaleći 
sve mrtve ove doline suza, bila je ona vazda u 
crnini. Kajući se za sve grijehe i grešnike, 
stalno se muklo lupala u prsa i oblij evala suzama 
pokajnicama. Od neprestanog šaputanja moli¬ 
tava, tanka su joj usta, vječito drhtala. Nije 
gotovo nikad govorila, a od svega cvijeća za¬ 
lijevala je samo »pasifloru«, modrikasti cvijet 
muke Isukrstove, u kojem prašnici, pestići i 
vjenčići, nisu bili drugo, nego slike i prilike 
mučila Gospodinovih. U čaški toga cvijeta, 
bilo je: pet čavala, čekić, spužva, trnova kruna 
i modrožuti oreol svetosti i smrti. 

Otac Grličin, opori pomorski kapetan jed¬ 
noga velikoga crnoga i trgovačkoga, prekooce¬ 
anskoga broda. Kapetan dugih, skoro nepovrat¬ 
nih plovidbi. A možda se nikad* ne bi svojoj kući 
bio ni povratio, da ga nije iz najdaljih daljina 
privlačilo to dijete; ta kćerkica, koju je ludo 
volio, a sav je svijet to znao. 

Dva Grličina brata, bila su dva luda vjetra. 
Nikad ih stići! I baš kao da su banuli iz one 

otvorene mješine u kojoj su nekoć živjeli za¬ 
tvoreni svi vjetrovi, i braća su tako divljala i 
fijukala naokolo, počinivši svu silu nedopuštenih 
stvari, da bi tužbe kao vrane opkolile glavu kape¬ 
tana, kad god bi se kući povratio, i tako da je on 
s te glave neprestano morao trti znoj, misleći što 
bi i kako bi, da ukroti nestašne sinove. Ali ne- 
može se reći da malu Grlicu nisu i ova nemirna 
braća mnogo voljela. Ponekad bi je i među se 
uzeli — jedan za jednu, drugi za drugu ruku — 
pa hajd’ s njom kroz vrtove i preko trava, pje¬ 
vajući i kličući. A1 onda bi se dva nestaška brzo 
posvadila, pa udri bježati jedan za drugim, preko 
ograda svih vrtova, preko prevrnutih barka, preko 
mreža, što su ih ribari pažljivo razastrli da se 
suše po žalu... 

A mala bi sestrica ostajala sama na putu, ili 
sred bašte. No ne bi se rasplakala, kao što bi to 
učinila svaka druga beba. Ona bi tada potražila 
utjehe u razgovoru sa cvijećem. Išla bi od cvi¬ 
jeta do cvijeta, većinom im je laskala, jer su joj 
se toliko sviđale njihove svilene i baršunaste 
opravice. Samo pasifloru nije se usudila suviše 
oblijetali, i vazda je pored njenih tankih vriježa 
sklopila ručice kao na molitvu... 

Cvjetovi su je poznavali, i svaki joj je rado 
ispričao svoju malu priču. A bilo je i »podzem¬ 
nih« priča, jer — kako i sami znate — cvijeće 
ima mnogo posla dolje u zemlji, a tek o toplim 


danima izbije na sunčane površine; tako u aprilu, 
maju.... 

— Ne, ne vidi se još brod odgovarala bi — 
ona, ali pismo — adresirano na me — već je 
stiglo, sa viješću da će nam se otac vrlo skoro 
vratiti. „Nadajmo se!” 

__ To će biti nekako tako, kad se otvori moja 
prva krunica, šapnuo je neotvoreni karanfil 
jedva čujno, jer cvijeće kojeg su pupovi još ne¬ 
otvoreni, jedva čujno šapuće. 

— Sumnjam, zumbul će na to; ta to bi bilo 
suviše čekanja! Tebi se baš i ne žuri... Kapetan 
će prije doći. 

— Udijeli mu Bože vjetra maestrala! — 
uzdahne ljiljan, jer njemu se vazda, nešto 
uzdiše. 

Ipak, karanfil se požurio... Kapetan se bio 
povratio; brod mu se vidio u luci, a na karanfi- 
lovom busu rascvjetavala su se tri cvijeta. Jedan 
veliki, druga dva manja. Sastanak, ali odmah 
za tim rastanak. Sva ta tri cvijeta, ukinula je 
Grlica da njima na rastanku okiti svoje mile i 
drage: oca i dva brata. Jer je otac ovaj put na 
to daleko putovanje vodio i onu dvojicu. Sve se 
naime bilo urotilo proti njima: crkva, škola, 
učitelji, vjeroučitelji, susjedi, susjede, čak se je 
i gosp. gradski načelnik potužio da su mu svojim 

praćkama porazbijali „ferale” oko općine. I otac, 
neumoljiv i mrk, odluči da ih ovoga puta obojicu 
ukrca na svoj brod, kao proste „mornarice” što 
ih zovu: „mali od broda” ili „mali od foguna”... 
Da vlače konope, da polijevaju palubu, da se penju 
po jarbolima i čiste „busolu”... 

Na majci se tuga s rastanka sa sinovima jedva 
i poznavaše, jer je ona i onako vazda bila tužna, 
ali Grlica sva se promijenila. Drhtavom ručicom 
zakitila je oca i braću na rastanku s ona tri 
karanfilova cvijeta jednim velikim i dvjema ma¬ 
njima, koji su se u njihovim zapućcima žarila i 
kad je brod bio već daleko odmakao, te se jedva 
još vidilo kako joj s broda mašu: ,,S Bogom 
ostaj mala naša Grlice! Da Bog da, da nas 
zdravo i veselo dočekala! Obećajemo ti da 
ćemo se popraviti”, dovikivala su braća da je 
utješe. 

Ali nisu je utješila. Bila je najednoć postala 
veoma tiha i tužna... Otac — koji je za čitavo 
vrijeme svog boravka u domu — samo u to obo¬ 
žavano dijete gledao, odmah je uostalom bio 
primijetio da je Grlica mnogo bljeđa nego inače, 
i da je nekako drugačija... 

Ali majka nije toga htjela uvidjeti, nego je 
tvrdila, da je to možda od radosti i uzbuđenja, 
što ju je ona, majka, kao najveće svoje blago, 
neki dan — kad je bila s njom sama samcata u 
crkvi — visoko na ispruženim rukama podigla 

pred oltarom i Bogu je zavjetovala: Njihova će 
Grlica postati koludrica i služiti Bogu, umak- 
nuvši svim zamkama opakoga svijeta... Ali 
tada su zločesti dječaci čitav dan hulili po kući: 
da oni nikad neće dopustiti, da se njihova sestrica 
zaredi i dobije nekakvo drugo ime, koje oni neće 
moći ni izgovoriti... 

Ali što ljudi snuju, što ljudi određuju, što 
ljudi „hoće” ili „neće”, to je jedno, a što hoće 
Bog, to je posve nešto drugo. To je dakako 
vrlo tužno. Pa ni cvijeća nema da raste uz 
neravne pute koje je sudbina namijenila samo 
čovjeku. 

Iznenada, malo se Grlica teško razbolila. Tako 
teško, da se čitav gradić uskomešao. Sve obitelji 
slale su joj svoje kućne ljekare u pomoć, ali su 
oni nad posteljicom male bolesnice stajali po¬ 
gnute glave i nemoćno spuštenih ruku, te šutjeli 
dugo i zloslutno. 

A Grlica je samo gledala niz more... 

— Zovnite mi Filu... — šapnula je jednom. 

File je bila kršna seoska djevojka, koja je 
skoro uvijek samo po vrtu poslovala i pjevala 
da je orio čitav kraj. No sad i ona bijaše za¬ 
mukla. 

Na vršcima prstiju, susprežući dah, sa velikom 
kitom cvijeća, iz koje je mirisao i kaloper, pri¬ 
micala se File maloj posteljici... 

File, sjedni tu... Malo šuti, odahni, ne 
boj se... Pa onda mi zapjevaj onu tvoju pjesmu 
omoru. File! Hoćeš li? Reci? 

Malo za tim udesila je File glas i — ne onako, 
da sve trešti — nego pod glas, zapjevala pjes¬ 
micu o moru: 

„...0 more duboko, 

Sva moja radosti , 

Po tebi meni plovi, 

Cvijet moje mladosti...” 


Ali vidjevši da je mala bolesnica zatvorila oči, 
mislila je File da je mala mučenica zaspala i 
išuljala se iz sobe. 

No tanke i beskrvne usnice bolesne male Grlice, 
micale su se skoro sasvim neprimjetno: 

„... Po tebi meni plovi...” 


* 

I kapetan, sa svoja dva sina, plovio je morem. 
Na daleko! Ovo je bilo jedno od njegovih naj¬ 
duljih putovanja. 

Bili su nasred oceana. Ni od kuda nije se mo¬ 
gao vidjeti kraj, tako da je onom koji traži neku 
prispodobu za pojam vječnosti, bilo dosta da 
uzađe vrh toga broda, i pogleda oko sebe... 


Sa sinovima bio je otac na brodu vrlo strog. 
Ta onaj je brod imao biti njihovo „popravilište”. 
Na tom velikom, trgovačkom brodu nije bilo 
putnika, već sama posada; mogao je dakle otac 
— i zapovjednik broda — sav svoj strogi pro¬ 
gram popravljanja mirno i sistematski provesti. 

I provodio ga je temeljito. 

Jedino što im je bilo dopušteno i po čemu su 
se razlikovali od ostalih mornara, bilo je to, da 
su se pred ručak i večeru umivali, začešljavali 
oblačili u čisto, i smjeli s ocem ručati i ve¬ 
čerati. 

I bilo je tako — jednoga dana — baš za vri¬ 
jeme ručka... Sluga je posluživao oko stola, 
koji je bio, zbog vrućine, prostrt gore na otvo¬ 
renom. Tanjuri su bili puni, i baš da će kapetan 
zahvatiti prvu žlicu, kad li odjednom — ne znaš, 
ni kako, ni što, ni odakle (ta otkad je nestalo 
kopna; danima plove samom sredinom Oce¬ 
ana!) kad li odjednom pade na rub stola jedna 
mala, bijela grlica, sa svojom tankom crnom 
pantličicom oko svijetla vrata... 

— Grlica! kliknuše oba dječaka u jedan glas. 
Grlica! Ta odakle je samo mogla doletjeti? Pa 
već danima i danima ne možemo nigdje dogle- 
dati kraja! I kako je samo nismo ni čuli ni vi¬ 
djeli gdje leti? Odakle se stvorila? 

Tako su klicala braća i htjela svijetlu ptičicu 
uhvatiti... Ali kapetan — problijedivši malo u 

licu, — dignu ruku i zabrani im da u pticu di¬ 
raju. Nek je puštaju da leti kamo hoće. Niko 
da je nije taknuo! 

I ptičica je letjela slobodno po brodu. Letjela, 
letjela, mili Bože, kamo se sve nije zaletjela! Puna 
tri dana prolijetala je cijelim brodom. Zalijetala 
se visoko gore u vrhove jarbola, sunula čak tamo 
dolje u dno lađe, zaletjela se u kapetanovu ka¬ 
binu, sjedjela vrh uzglavlja njegove pomorske 
ložnice, njihala se na visokim konopima vrh pu¬ 
čine, slijetala na križe; padala na ramena, sad 
kapetanu, sad njegovim sinovima. 

Braća su joj se silno veselila i pljeskala, ali 
kapetan joj se ni jednom nije nasmijao, nego 
je naprotiv bio teško zabrinut... No grlica kao 
da ga htjede razabrati, slijetala mu je čas na 
lakat, čas na koljeno, i gledala mu u oči. 

I — kako rekoh — sve tako, puna tri dana. 
Lepršala, prolijetala, gukala i sjevkala. Sad 
ovdje, sad ondje, puna tri dana... 

Kad je bilo trećega jutra — otac i sinovi opet 
sjedoše užinati, a grlica iznenada sjedne isto 
onako na rub njihova stola, kao u času kad se 
je pojavila. Braća su je gledala presretna: — 
Kako se je samo pripitomila; nikad ih neće 
ostaviti! Donijeće je doma, i... 

Ali još su oni bili u riječi, a grličica zatrepta 
i — kako to već grlice rade — uze se klanjati i 
gukati. 

Najprije se duboko pokloni pred kapetanom: 

— Kukurrruuu! 

pa pred starijim dječakom: 

— Kukurrruuu! 

a onda se nakloni i najmlađemu: 

— Kukurrruuu! 

I uze opet lepršati krilima, lepršati, a tad se 
najednom uzvi ravno u visine... Ni desno ni 
lijevo, nego pravo u nebo. I više se nije 
vidjela. Više nije sletila! Više se nikad nije 
povratila. 

A zapovjednik broda dao je iznenadno nare¬ 
đenje, da se plovi put naših voda... 

I već je veliki, crni i teški trgovački brod 
ulazio u živahnu luku. 

Kapetan, zapovjednik broda — stajao je na 
svom zapovjedničkom mostu, sa dalekozorom u 
ruci, koja je malo podrhtavala... Nikada do¬ 
sada ta ruka nije drhtala, a gle sad, onaj dur¬ 
bin... ta ispast će mu iz ruke!... 

Kapetan je motrio luku, kojoj su se približa¬ 
vali ... I tamo, na samome rubu obale, opazi on 

nekoliko svojih najbližih prijatelja, isto koman¬ 
danata. Svi su imali ozbiljna, svečana lica, a 
što se je brod više približavao opažalo se među 
tim ljudima sve više neko zbunjeno komešanje. 
A kapetan je, što se je njegov brod više pribli¬ 
žavao, bivao sve bljeđi i bljeđi... 

Njegova dva sina — kojima se je ovim po¬ 
vratkom bilo dovršilo „iskušenje” i kazna — 
stajala su uz oca, lijepo obučeni. A otac ih je 
— preko svakog svog običaja — sve više i više 
stiskao uza se, što se je brod više približavao 
kraju... 

Svečanih lica i nekako teških koraka, pristu¬ 
pili su prijatelji, da dočekaju kapetana i — da... 
Ali kapetan ih — i prije nego su se sasvim pri¬ 
bližili, i prije nego što su stigli da išta kažu,— 
zaustavi rukom, i u koraku i u riječi: 

— Znam, prijatelji moji, što znači vaš doček, 
vaša zabuna; znam što hoćete da mi kažete... 
Meni je — tamo dolje kod nas, — umrla mala... 
Moja mala!... 

Svi kapetani oboriše nijemo glave, da je tako 
... Da je njegovo očinsko srce pogodilo... Da 
su riječi suvišne... 

I kapetanu, zaista, nije trebalo reći ništa. 
Bilo je sve onako, kako je on doslutio: 

U času kad je na rub brodskoga stola sletila 
ona bijela grlica, njegova je mala Grlica baš 

bila izdahnula, a u času kad se je sa onog istog 
ruba stola vinula ravno u visinu, da se nikad 
više ne povrati, njegovu su Grlicu baš bili polo¬ 
žili u zemljicu, tamo gdje biva i cvijeće prije 
nego se pojavi na sunčane površine aprila i 
maja. 

Dječaci su glasno ridali, a otac ih je — 
preko svakog svog običaja — sve jače uza se 
stezao.... 


MLADA PUTNICA 


Tru-tu-tu! Tru-tu-tu! Tru-tu-tu! Veseli šofe- 
rov znak, da je glomazni provincijski autobus 
spreman na daleki put. 

U velikim kolima sjedjelo je mnogo njih: Veći, 
manji, posjednici; veći, manji trgovci, sa žena¬ 
ma, sa djecom i bez njih; mešetari, vinogradari 
i jedna gospođa u dubokoj crnini. A u kutu, 
zgurio se neugledni neki starac, izdrte obuće, 
dronjava kaputa, na kome je bilo stotinu zakrpa; 
brada sijeda, neuredna, čupava, bijele obrve, za¬ 
klanjahu njegov pogled. 

Crveni, kratkonogi načelnik nekog malog mje¬ 
sta, koji se također tu desio, mrmljao je na to, 
da se mora voziti sa prosjacima, ali šofer, neka 
energična momčina, podviknu: 

— što je dakle, živimo li u doba demokratizma, 
ili ne; čovjek,je platio voznu kartu, baš kao i 
vi, gospodine načelniče. A na to je gospodin na¬ 
čelnik zašutio. I kola se trznuše na polazak... 

Ali gle! Tko ono odonud poljskom stazom hrli, 
posrćifći, poskakujući, mašući suncobranima, kišo¬ 
branima, štapovima, torbicama, maramicama, pa¬ 
ketima, da se, za ljubav Božju, stane i na njih 
počeka? 

Bila je to čudna grupica ljudi: Dvoje staraca, 
valjda babuška i djeduška, među njima divna, 
rumena, kudrava i veoma mlada djevojka. A 
za njima je — vukući kovčege — trapao momak. 

A i neka kao sluškinjica, što je nosila manje 
stvari. Sad su svi skupa briznuli u plač, sad su 
opet požurivši korake, udarili u smijeh... 

— Nema mjesta! Nema mjesta! Prekasno! 
doviknu im šofer. 

— Ali ne; ne putuju svi, samo ona, njihova 
mila djevojčica... Putuje daleko! Na vjen¬ 
čanje ! U subotu je naime njeno vjenčanje.... 

Tako je odlučeno! Trebali su doduše svati po 
nju doći ali, poslovi... u obitelji njenog ođabra- 
nika, sve su same poslovne osobe — a zna se što 
su poslovi. — I tako ona eto putuje sama. Zar 
nema malo mjesta? Samo malo mjesta? 

U nutrinji auta nasta veselo komešanje. Sve 
se je rado malo stisnulo, da bi divna mlada ne- 
vjestica dobila „malo mjesta”. 

A ona, ona je bila presretna i ako su joj oči 
bile pune suza, zbog rastanka sa starcima, koji <• 

je kanda bio veoma težak. 

c .* 

Ali šofer energično zatrubi posljednji put, a 
kola pojure ne zaustavljajući se više. 

Došavši u sparnu nutrinju tih velikih kola, 
ona se je djevojčica — kojoj nije moglo biti više 
od šesnaest godina — svima ljubezno naklonila. 

Malo je šutjela, a onda je počela da govori. U 
svojem odgovaranju i objašnjavanju, ona se par 
puta i na starca-prosjaka obratila, ali on je bio 
jedini, koji se za djevojku nije zanimao, niti je 
uopće bilo s kime riječi progovorio. 

A djevojčica je govorila, govorila. Povjerila je 
ljudima u autobusu sve... 

— Putuje, da! Daleko, da! U... Ima oda- 
branika. Poslovi ga, istina, čine suviše ozbiljnim 
čovjekom, ali inače... Ono dvoje staraca? Ne, 
ono nisu njeni „pravi” djed i baka, jer ona... 
ona je siroče i nema na svijetu baš nikog svoga. 
Ali ono ju je dvoje dobrih staraca prigrlilo kao 
svoje rođeno, brinulo se o njoj, iskupilo joj ruho 
za udaju i darivali joj evo ovaj miraz, koji ona 
nosi u torbici... 

I djevojčica svima pokaza svoju ručnu torbicu, 
koju je čvrsto držala, te svima povjeri da u toj 
torbici nosi 50.000 dinara. To doduše nije baš 
tako mnogo, ali kad se uzme u obzir koliko su 
starci morali štedjeti da joj to skupe, kolikoga 
su se odrekli i šta su sve za to žrtvovali, onda je 
to vrlo mnogo... 

Tako je pričala i pričala. Neko su je vrijeme 
s interesom slušali, ali kako je u nutrinji kola 
sve sparnije bivalo, i kako je eto već pala i noć, 
putničke umorne glave klonu kud koja, te su 
već skoro svi imali zatvorene oči i kunjali. 

Samo je djevojka svoje širom otvorila... Ne, 
ona nije mogla zakunjati. Ta u subotu je njeno 
vjenčanje! Njen dolazak s neustrpljenjem jedva 
očekuju. Gore u onim kovčezima što su ih po- 
metali tamo na krov automobila, leži pomnjivo 
složena njena bijela vjenčanica i skupocjeno 
starinsko velo. I mirta i sve... A unaokolo eto 
sve je već klonulo, umorilo se, zakunjalo... Ali 
kako se može zakunjati, a zapad se nije još ni 
posve ugasio; još se jedna duga svileno-crvena 
pruga vuče čitavim horizontom? Ne nastojati da 
pročitaš onu čudnu dugu riječ, vijugastih slova, 
što je „piše” potočić, prolazeći duboko dolje 
nekom dolinom... Ne gledati mala mjesta pored 
kojih se prolazi, gdje često šofer i siđe, da po¬ 
gleda na svojim kolima ovo, ili ono, a oko njega 
se zgrne sve selo sa svojom djecom, djevojkama, 
krovovima, cestom i zvonikom? Zakunjati, i ne 
gledati visoke, mrke, neprobojne zidove šuma 
pored kojih se juri? Ne pitati te šume: da li 
kriju u sebi junaka, ili vuka, iF mrka hajduka?... 

šume! šume! šume! A gle, gle ti, sad će u 
jednu od tih šuma i u juriti kao u neki tamno- 
zeleni tunel. 

Hu, kako je u njoj mračno! Stostruka noć! 
Auto doduše ima velika dva fenjera, a cesta 
kroz šumu nije baš tako uska. 

Juri auto, juri, ali i noć juri... Već je vrlo 
kasno, a oni su još uvijek nasred te šume, jer te 
šume ima na kilometre i kilometre. 

Juri auto, juri; putnici su mirni; puti su da¬ 
leki. Zvrci, klopoće, drnda, samo motor. 

A1 najednom: Bum! Pum! Dum! šta je to? 
Sve se trže, sve skoči na noge... 

Auto je morao stati... Prsnuo je jedan kotač, 
što li? šofer mora sići. On ne pojmi, kako se 
je to moglo dogoditi. On će da vidi što je to; 
Sigurno ništa, malenkost; to će biti brzo gotovo. 

I šofer siđe te uze brzo popravljati kola, a put¬ 
ničke glave stadoše opet tražiti zgodna mjesta 
za počivanje. Laktovi se stadoše namještati što 
zgodnije. 

Ali nije šofer još bio ni dovršio svoga posla, 
kad li iznenada prolomi nešto kroz granje s jedne 
i druge strane šumske ceste. Kroz debele zidove 
mrkih šuma iskočiše odasvud crne sjene... Pred 
putnike banuše zakrinkani, naoružani ljudi... 
Razbojnici! Zakrčiše putnicima put... Uperiše 
na njih hladne cijevi... Kriknuše: 

— Novac, ili život! 

Nahrupiše u nutrinju kola u kojima nasta vri¬ 
sak i otimanje, užas i zaprepaštenje... 

Ali u to se diže onaj stari prosjak, koji ne bi¬ 
jaše još ni riječi progovorio... On pristupi raz¬ 
bojnicima, i reče: 

— Uzalud je — ljudi moji — da jedni i drugi 
gubimo vrijeme. Novaca u ovim kolima — vje¬ 
rujte meni — baš ni u koga nema, osim u ove 

mlade gospođice. A u njezinoj torbici ima 50.000 
dinara. Uzmite si to, pa pođimo svaki svojim 
putem, jer je i onako kasno... 

Jedan od razbojnika pokroči do zaprepaštene 
djevojke, koja je prodirnim vriskovima i svim 
svojim silama branila svoje dobro. Pokidala je 
razbojniku sve rukave, ali ju je ovaj, naravski, 
ipak brzo svladao, nasilno otvorio njenu torbicu, 
oteo sav novac, te dao ostalima znak da se 
udalje. 

Razbojnika nesta, auto jurne dalje... 

Ali u nutrinji toga auta, podiže se čitav vihor 
ogorčenja, žalosti, uzbuđenja i prezira za starca 
— izdajicu. 

Načelnik ga htjede čizmom izbaciti napolje. 

A djevojka? Tko će utješiti jadnicu? Uzalud 
ju je gospođa u crnini tijesno privijala uza se: 

— Ta nije najveća nesreća ni najveći gubitak 
izgubiti novac, mila moja... Nije, ne... 

Ali nevjesticu koja je izgubila sav miraz, ne- 
vjesticu, koja je tako reći, bila žrtvovana za 
korist sviju, nije moglo umiriti nikakovo uvje¬ 
ravanje ... ni gorka iskustva gospođe u crnini. 

Već je svitalo kad stigoše na određeno mjesto. 
Svi su naime putovali u taj i taj gradić. I naša 
tužna djevojčica. 

Svima odahne, kad razabraše da djevojčicu 
dočekuje jedna tetka u pratnji djevojčina vjere- 

nika. Samo što oboje bijaše nekako kruto i do¬ 
stojanstveno, držeći se velevažno. 

Doduše oboje je raširilo ruke htijući valjda 
djevojčicu zagrliti, a razvukoše i lica na smijeh, 
ali čim čuše što se je dogodilo, prošlo je posve 
bez zagrijala... a ruke im klonuše. Uzmakoše 
preneraženi, gotovo uvrijeđeni; prekoriše bijednu 
djevojčicu: takva šta nije se naprosto smjelo 
dogoditi... To je neopreznost! 

Svi opaziše, u kakvom se nemilom položaju 
nalazi lijepa nevjestica. Gospođa u crnini gotovo 
ju je htjela povesti sa sobom... 

Osvrnuše se i za onom starom vucibatinom, 
koji je djevojku izdao razbojnicima, ali njega 
bijaše netragom nestalo... 

Putnici se konačno razidoše svaki na svoju 
stranu, prepustivši ono djevojče njenoj sudbini. 
Plačući i pognute glave pošla je za onima koji je 
dočekaše. 

Plakala je... Plakala je, stigavši kući svojih 
ugostitelja. Plakala je, razabravši promjenu 
koja je najednom nastala među svojtom u po¬ 
stupku prema njoj, razumjevši da je sve to zato, 
jer nema više ni ono malo miraza, s kojim je još 
nekako išlo da se uda. Najednom se pročulo da 
u subotu ne može biti vjenčanja. »Nepredvidivi 
poslovi« sprječavaju u tom njena vjerenika, 
koga je prosto bilo nekud nestalo istoga dana. 


Kad se dakle vjenčanje mora odgoditi, ona bi 
rado poći odakle je i došla; natrag svojim star- 
čićima. Oni je neće prekoravati... Ona mora 
k njima, izjavila je. 

— No dobro, dobro, rodbina nema ništa proti 
tome, da se ona vrati onamo... Ostalo joj je 
ipak valjda barem toliko, koliko joj je dosta za 
putni trošak... 

Ali njoj nije više bilo ostalo ništa. I ona je 
gorko, gorko plakala. Ne toliko što je sad ta¬ 
kova puka sirota, nego što je ugledala naličje 
sreće i pravo lice svijeta. Gorak je plač razoča¬ 
ranja ... 

što sad? čekala je da joj njeni skrbnici — 
babuška i djeduška — pošalju putni trošak. Ali 
starci, istresavši sve ladice, još uvijek ne smo- 
goše toliko. Od njih nije dolazilo ništa... A ni 
vjerenik se ni otkale nije javljao... Uzalud je 
— lomeći noge niza stube — trčala pred poštara, 
koji bi je vazda rastužio, onim poznatim gestom 
poštara, kad nekome — „ne dođe ništa”. 

Ipak, jednog jutra stiže i za nju jedno pi¬ 
smo... Ali koliko iznenađenja kad je ugledala 
nepoznati rukopis! A tek kad je otvorila, i ra¬ 
zabrala, što u tom pismu piše! 

Sjećate li se starca-odrpanca, što je ono bio 
izdao razbojnicima, kako... To je eto pismo 
potjecalo od njega i evo što je u njem bilo pisano: 




Štovana gospođice! 


S pravom ste se prezirno odvrnuli od drpavog 
starca — izdajice, koji vas je onako nemilo ucvi- 
lio, izdavši vas razbojnicima. 

Ali sjetite se malo onog njegovog izdrtog ka¬ 
puta, sa stotinu zakrpa ... Znajte, sad mila go¬ 
spođice, da je u svaku onu zakrpu bilo ušiveno 
mnogo stotina hiljada. Svojim odrpanim i bi¬ 
jednim izgledom, onaj je starac samo htio maski¬ 
rati silno bogatstvo koje je sa sobom nosio. Da 
odvrne razbojnike od sebe, on je izdao djevojčin 
novac, čime su se razbojnici zadovoljili, baš kako 
je on i predvidio. 

Starac moli lijepu gospođicu hiljadu puta za 
oproštenje, radi neugodnosti koju joj je prouz¬ 
ročio. On bi je najljepše molio da izvoli primiti 
malu otštetu za svoj strah. I sa starčeve strane 
mali prilog svome mirazu Banka (ta i ta) će joj 
isplatiti: pet stotina hiljada dinara. 

On joj želi svaku sreću, ali njegovo je staračko 
iskustvo opominje na to, da je sreća slijepa; valja 
dakle ljudima dobro otvoriti oči... Dodaje da 
ima i takovih razbojnika, koji ne žive po šu¬ 
mama ... Primjećuje, da nikakva nesreća ne do¬ 
lazi samo zato, da naškodi; da se naime iz nesreća 
dade koješta naučiti. Tako je možda i ona, malo 
bolje naučila poznavati ljude oko sebe... 

I tako dalje... Bilo je puno blagosti, puno 
mudrosti u tom čudnom pismu, sve dok nije došlo 
do srdačnog pozdrava i do nerazumljivog potpisa. 

Mladoj djevojci valjalo je mnogo puta pro¬ 
čitati to pismo, dok se je konačno ipak snašla i 
razumjela što tu piše... 

Prišuljala se i rodbina.... I kad je djevojčica 
sa čitanja tih vijesti podignula glavu, te pogle¬ 
dala oko sebe, nije nikog više mogla prepoznati:, 
Ta zar su to zaista ista ona lica što su još samih 
par minuta ranije bila porugljiva, zlobna, šut¬ 
ljiva, hladna, ta i ne pitajte kakva sve?... 

A odnekale gle, stvorio se i on — vjerenik! 

I sve sada radosno širi ruke prema njoj, sva 
lica široko, široko razvučena na smijeh... Sada! 

Ali je djevojčica od te lažne ljubeznosti odvr- 
nula glavu... Brže bolje, pakovala je... 

— Ta kuda? Kuda? Sve je u redu! Poslovi 
su se uredili... Vjenčanje može biti već sutra... 

— Ne, hvala! Ona povlači svoju riječ. Ona 
razvrgava zaruke; ona neće više ni da vidi vjere- 
nika. Neka samo ide za svojim poslovima. I ona 
će poći za svojima. I ona ima posla. U banci.. * 
S Bogom! 

— Ali zaboga, a njena budućnost, njena sreća? 

— Oh, sreća je slijepa, a njena budućnost?... 
Ta njoj je tek šesnaest godina! Ona može če¬ 
kati... Zbogom! Zbogom! Zbogom! 

I nestade je kao vjetra. Jurnula je u banku, 
tamo je dala adresu na koju ima da se za njom 
pošalje novac, jer ga više nije htjela sa sobom 
nositi, te je opet sjela u autobus i opet se vra¬ 
tila svojim starcima, koji su prosto cviljeli od 
ganuća i sreće, kad su čuli sve što je i kako je, 
i kad je njihovo milo djevojče opet bilo tu. 

A u neku subotu biće ipak vjenčanje, ali će 
obradovana djevojka izabravši dostojnijeg vje- 
renika, dobro otvoriti oči, jer sad ima i ona i 
suviše iskustva i zna to, da je sreća slijepa i 
da smo mi oni, koji mjesto nje moramo imati 
širom otvorene oči. 

SUDBINE 


Na jednoj terasi iznad mora, igralo se dvoje 
djece: dječak i djevojčica; Ivo i Ivanića. 

Sve je u to dvoje djece bilo jednako; i imena 
i naravi i sudbine: Ni jedno ni drugo nije imalo 
roditelja. Djevojčica je živjela kod neke stare 
bogate tetke, kojoj je jedinac sin bio u svijetu, 
i neprestano je čeznula za njim, nadajući se 
njegovom skorom povratku, ali šin se nije 
vraćao. 

Da ne bude sama i da učini jedno Bogu 
ugodno djelo više, uze ona i prigrli kao svoje 
onu malu Ivaniću, koja se onako lijepo sa malo 
starijim Ivom igrala nad morem. 

Kako je to dvoje djece raslo sve je više spo¬ 
znavalo, da ih je dobri Bog jedno za drugo 
stvorio, te kad već odrastoše, slavilo se jednog 
Ivan-dana veoma svečano na tetkinoj terasi: r 
njihov zajednički imendan i njihove zaruke... 

Tetka, a i ostali uzvanici, plakahu od ganuća, 
gledajući kako se ono dvoje lijepe djece voli i 
vedra oka gleda u budućnost. 

Osim toga, eto je i od tetkinog sina došlo 
pismo u kojem javlja da se sigurno vraća prije 

Škurla llijić: * Grlica*. A 

dva tri mjeseca dana. Za te dane bude urečeno 
vjenčanje Ive i Ivanice. Prije ne, jer tetka nije 
htjela da ostane sama... Ali kad joj se vrati 
sin, taj će se dan zapamtiti... 

Te večeri na toj terasi stadoše se prepričavati 
kojekakova ivanj-danska „Čuda”. I kako dje¬ 
vojke na taj dan „beru paprat”, vješaju prsten 
nad čašom vode o jednoj svojoj istrganoj kosi, 
da dogledaju „kada će se udati”... A da vide 
„tko im je suđen”, postavljaju se u pola noći 
pred ogledalo u nekoj osamljenoj sobi i kad 
odbije ponoćni sat: u ogledalu će se pojaviti lice 
suđenika... I pletu vijence, šaljući ih niz vodu. 
Te da bi neke djevojke i u jednoj praznoj bla¬ 
govaonici — oko ponoći ivanj-danske — postavile 
stol za dvoje: donijele na stol jelo „sve za dvo¬ 
je” ... A u času kad bi odbio dvanaesti sat, da 
bi se u toj blagovaonici otvorila vrata, a u sobu 
bi ušao onaj, koji će djevojku voditi oltaru... 
To jest, ne on, nego duša njegova, dok je on 
sam mogao biti i na kraju svijeta. 

Sve je to slušala mlada Ivanića i neprestano 
pjevuckala onu malo tajanstvenu pjesmicu: 

„Sadila sam lan 
Baš na Ivanj-dan ...” 

Ona je jutros rano od ivanjskog cvijeća plela 
vijenac i slala ga niz more pjevajući: 


,Jalovi, plovi moj zeleni v’jenče ”... 

Vijenac je imao nalog da plovi preko sinjeg 
mora i da nađe strica i svrati ga rođenom domu, 
jer dok se on — taj stric ne vrati — neće biti 
pira Ive i Ivanice... 

Ali kako je ono o „prostiranju stola” o ponoći 
i o tome kako se u tome času od suđenika ra¬ 
stavlja duh i pojavljuje se u sobi djevojke koja 
je prostirala za dvoje, dok se ta djevojka mora 
povući u drugu sobu i viriti kroz ključanicu u 
tu blagovaonicu u kojoj je prostirala za dvoje 
i gdje je na stolu upalila dvije svijeće. I mora 
us trpi jivo čekati da počne odbijati ponoć. Ona, 
Ivanića, ona će to učiniti! Nitko neće znati... 

Uzalud je tetka opominjala: „Djeco, Bog se 
moli. Bog se ne uhodi”; uzalud joj je i zaručnik 
govorio: „Ivanice, dušo, prave su sudbine ljudi 
nedogledne...” Ivanića otkad je to čula, nije 
više imala mira ni pokoja. No nikom se nije 
odavala. Jedva je čekala ponoć. Ona je htjela 
vidjeti dušu svoga Ive, svoga suđenika. Ali šu¬ 
tjela je o tom... 

I oko ponoći, kad se društvo već odavna bilo 
razišlo sa terase, kad se je već i Ivo bio oprostio 
s obećanjem da će sutra nefaljeno doći na ručak, 
kad je dakle sve bilo crno, gluho i nijemo, ode 
v Ivanića polako na prstima — bosih nogu, ras¬ 
pletenih kosa i u dugoj noćnoj košulji u mračnu 


blagovaonicu, na kojoj je bilo više vrfitiju, a na 
jedna se je velika dvostruka i staklena, dolazilo 
i izvana... 

U toj blagovaonici, vrlo starinskoj, poče ona 
vaditi starinsko posuđe i prostirati stol za dvoje. 
Donese i dva teška čiraka, te zapali u njima — 
na onom stolu — dvije svijeće, pa se povuče u 
svoju sobu, odakle je virila u osvjetljenu blago¬ 
vaonicu i čekala ponoć... 

— Don, don, don! poče odjednom odbijati. A 
djevojka strepi, čeka... Srce toliko lupa da se 
ona već boji da to srce ne probudi i tetku i sluš¬ 
kinju ... 

A1 kad je odbilo posljednji i dvanaesti put, 
na onoj se blagovaonici naglo otvore vrata, koja 
vode izvana, vrata od stakla, a u blagovaonicu 
uđe čovjek kojeg Ivanića ne bijaše nikad vi¬ 
djela... Potpuno nepoznat čovjek, uđe u blago¬ 
vaonicu. .. Bio je u putničkom odijelu. Na 
glavi tropski šešir sa koprenom; preko lakta 
putni pled, u ruci mala ručna putna torbica, 
kajiš od dalekozora o vratu... 

Djevojka vrisne, za tetura unatraške, i sruši 
se kao mrtva na svoju postelju... 

Dotle je onaj čovjek odložio putnu torbicu na 
neki stolac; skinuo šešir, izvadio rupčić i otro 
znoj sa čela, pa počeo mirno jesti ono što je na 

stolu bilo pripravljeno. Kako je on dovršavao 
večerati, svijeće su se polako gasile i doskora je 
opet bio mir i mrak... 

* 

Oko toga istoga vremena, uzašao je bio Ivo 
čak na peti kat svoje puste palače uz more, u 
kojoj je sa nekom starom suludom sluškinjom 
— skoro otkad je pamtio za se — vazda sam 
živio, sam samcat. 

Bilo mu je nekako sparno dolje u sobi, pa je 
izašao na najgornji doksat. 

On će u ovoj divnoj noći svetog Ivana, kad 
se nebo otvara misliti na to, kako će sve druga¬ 
čije biti, kad u tu veliku kuću uvede Ivaniću 
kao mladu i sretnu nevjestu. Kad ona uzme 
udešavati i oživljavati puste odaje; kad njeni 
bijeli prsti dirnu u zamukli stari klavir, kad 
ona njena divna mladost zaleprša kroz te mrtve 
prostorije... Kad njena ljepota sine na poza¬ 
dini starih tapeta, kad njeno srce zakuca u sva¬ 
kom dijeliću zapuštena vrta, kad... 

Ali u njemu najednom sve zamuknu. Sa sta¬ 
rog zvonika počme odbijati ponoć... Počuj ... 
počuj, ponoć ivanjske noći punu čuda! 

Ivo je bio izišao na neku malu verandu u vrh 
svoje stare palače, i to na onoj strani koja je 

vlažna i vječno okrenuta staroj šumi. Bijaše 
se naslonio na ogradu i duboko se zamislio, čuj! 
čuj! odbija ponoć! 

Don, don, don, poče mukli veliki zvon. Ivo ga 
je naslonjen slušao, al kad odbi posljednji put, 
iznenada se onaj truli oslon na verandi prolomi, 
a Ivo se strovali u dubine... 


„Prave su sudbine ljudi nedogledne”... tako 
joj je nekoć govorio dragi Ivo... 

Ivanića se u svoju žalost, u svoju crninu uzi¬ 
dala kao u vječitu tamnicu. Nikada više nije 
izlazila na tetkinu terasu, gdje je i djetinjstvo 
i mladost provela sa milim nesretnim drugom, 
koji joj nije bio suđen... 

Izlazila je samo da Ivi odnese na grob cvijeća 
iz tužnih vrtova njihova djetinjstva. 

Jednom, vraćajući se sa groblja, nađe u kući 
radosnu uzbunu; tetki je bila došla brzojavka, 
da joj se sin vraća. Večeras! Večeras! Večeras! 

— Ivanice, dušo, zar mi nisi obećala, da ćeš 
me na dan kad mi se bude povratio sin, obrado¬ 
vati time što ćeš skinuti tu svoju kobnu crninu. 
Ta ti, čedo moje, nisi udovica!... Tamo, tamo 
u ormaru spremila ti je tetića druge haljine... 
Ružičaste... Samo pogledaj! šeširić sa kiticom. 
Sve tako tetka. 


Ivanića nije onamo pogledala, ali je obećala 
da će vazda činiti ono što bude dobru tetku ve¬ 
selilo. 

Došavši u svoju sobu, Ivanića je pala na svoju 
postelju i gorko, gorko plakala... 

A u večer stizala je velika lađa iz ino¬ 
zemstva ... 

Na obali se skupilo mnogo svijeta da je do¬ 
čeka. Sve je čestitalo presretnoj majci, sve se 
je radovalo povratku njena sina, sve je zado¬ 
voljno povlađivalo, vidjevši da je Ivanića ski¬ 
nula crninu... Dabome! Nije djevojka isto što 
udovica da se zavije u vječnu crninu! 

Napokon, zatrubi duboki glas ogromnog paro¬ 
broda. Sve pohrli da ga dočeka... 

Eto ga! Ovo je on! Ono je majčin sin! Za 
majčino srce on se nije nimalo promijenio... 

Je li to onaj stric, čiji se je povratak imao pro¬ 
slaviti našim pirom? pitalo se bijedno srce mlade 
Ivanice... 

Stric se silno začudio Ivanici, odrasloj dje¬ 
vojci, koju je ostavio kao malo djetešce. Zar je 
moguće da je to ona? Zar je moguće da je on 
tako sretan, da eto grli svoju milu staru maj¬ 
čicu? ... 

— Majko! 

— Sine! 

Te sin i majka opet i opet padoše jedno dru¬ 
gom u naručaj ... 

Ali se sin najednom nešto trže: 

— Majko; znaš li majčice, tko se je još sa 
mnom povratio kući? Pogodi... Sad ćeš ga 
odmah vidjeti, ali teško da ćeš ga prepoznati... 

I on se stane ogledavati kao da nekoga traži... 

Svi putnici bijahu već sišli niz silaz sa broda. 
Posljednji je silazio neki putnik... čovjek koga 
Ivanića zar ne bijaše nikad vidjela? Potpuno 
zar nepoznat čovjek? On siđe niz mostić... 

Bio je u putničkom odijelu. Na glavi tropski 
šešir sa koprenom, preko lakta putni pled; u 
ruci mala putna ručna torba, a oko vrata kajiš 
dalekozora... 

O, Ivanića je toga čovjeka bila već jednom 
vrlo dobro vidjela... 

Onda... onda u noći svetoga Ivana. Onda u 
onoj ponoćnoj blagovaonici, u kojoj bijaše pro¬ 
strto za dvoje. Onda... u času kad je odbilo 
posljednji put... Zar da ga ne prepozna? 

Bio je to isti onaj putnik... Onaj koji je 
večerao u blagovaonici. 

Stade se otale kretati velika lađa ... 

Opaziv onoga putnika, tetkin se sin veoma 
uzradova. 

— Eno ga, majko! Eno ga, Ivanice! Cijeli 
put sprovedosmo zajedno i postadosmo neraz- 
druživi prijatelji. Ali da vam ga pretstavim... 

Škurla lliiić: >Grlica*.A 33 2A 







I on dozove onoga putnika imenom kojega 
Ivanića ne bijaše nikada čula, a koje joj bijaše 
suđeno... 

Pretstavljajući se, putnik se duboko nakloni 
pred starom damom i pred divnom mladom dje¬ 
vojkom u ružičastoj svili i šeširiću sa kiticom; 
pred mladom Ivanićom... 

Ali se mlada Ivanića još dublje nakloni pred 
neznancem, jer se je ona u tome času, poklonila 
volji Božjoj, koja ljudima dosuđuje sudbine... 

Sin se privije uz majku koja se presretna 
objesi o njegov lakat, a strani gospodin prođe 
uz bok Ivanici i pođe s njom... Tako ih nestade 
sa pristaništa... 

I ostala se čeljad raziđe. 

Praveći ogromne svjetle krugove u crnoj noć¬ 
noj vodi — kao da je čitava palača s mnogo ka¬ 
tova potonula, te se kreće u vodi — stade se 
otale kretati velika lađa, te otplovi i opet na¬ 
stade tišina... 

Za svim tim tužno je gledao žuti mjesec, po- 
vivši se iza grobljanskih čempresa. 

Tamo je i večeras bio tiho zapitao na jednome 
grobu: 

,£ine Ivo je V ti zemlja teška?" 


A iz groba ozvao se jedva čujni gla»s: 
„Ta nije mi dosad teška bila, 

Al sada će pusta otešćati, 

Gdje će crnu svati pregaziti, 
Skori svati moje Ivanice ?*... 


I blijeda je mjesečina tiho, tužno, bolno i 
duboko u toj crnoj noćnoj vodi zadrhtala, kao 
ljubav koju su pokopali. 

MAJKA 


Bila mala djevojčica od šest godina, živjela 
je sad u kuci svojih tetaka, a ona kuća tamo 
preko vrta, u kojoj se — kako kažu — bijaše ro¬ 
dila, ta je kuća čamila prazna: Sve je u njoj 
pomrlo. 

Ne može se reći da je djevojčici u kući njenih 
tetaka išta falilo, a ne može se ni to reći čega 
ima što ne bi falilo djevojčici, koja nema majke. 
Ona je imala tek sedmicu dana, kad joj je 
majka umrla. 

Ljudi koji su se s njima upoznavali, odmah 
bi pitali: 

— A čija je ova premila djevojčica? Od koga 
je naslijedila tako krasne i guste svjetlo-crne 
uvojke, radosno lice, i te čudne crne oči? 

— Od majke odgovarala bi tetka. Sve je to 
naslijedila od majke, od naše jadne sestrice koja 
je umrla, a da joj još nije bilo ni dvadeset go¬ 
dina. Valjda se sjećate njene velike ljepote? 

— Bože moj, kakova tuga! A kako se zove 
jadno dijete? 

— Jagorča. 

— Jagorča? Kakvo je to ime? Neobično ime. 

— Da; to joj je ime nadjela majka. Cvala je 
naime žuta jagorčevina kad se je djevojčica ro¬ 
dila. Zar ne osjećate u tom imenu prizvuk gor¬ 
čine. Djetetu je majka odmah umrla, otale ta 
gorčina u imenu! Zar ne osjećate? 

— Ne osjećamo gorčine. Nego svježinu osje¬ 
ćamo. Dah ranih proljeća, rekli bi da vije iz tog 
imena. 

— Eh, dojmovi su razni... 

No djevojčica zaista nije znala pravo što je 
to, ta užasna tako zvana: smrt. Ona je mislila 
da je to neko koga možeš namoliti kao Anđela 
čuvara. Ona je živo željela i ručice sklapala da 
joj je bar jednom viditi mamicu. To joj je bila 
jedina molitva. 

Ali njoj se reklo da je smrt otimačina bez po¬ 
vraćanja; da je to strahovita riječ: „nikada 
više!”... 

Ali po danu igrala se lutkama, između kojih 
je najviše voljela lijepu Izoldu. Bila joj je i otac 
i majka. Tvrdo joj zadavala riječ, da neće nikad 
umrijeti da ne bi onda mala lutka morala po noći 
plakati i ludo željeti da svoju »majčicu« bar još 
jednom vidi, a sve bi bilo uzalud. Jednom je za 
imendan željela samo jednu kanticu, da ide na 
majčin grob zalijevati cvijeće. A osim tih 


lutaka djevojčica nije imala nikoga prema svo¬ 
joj »veličini«: Sve same odrasle osobe oko nje... 
Njena mamica bila je mnogo mlađa od svih nje¬ 
nih milih tetaka, ali mamica je mrtva. 

Ona druga zgrada, koju već spomenusmo bijaše 
dakle s druge strane vrta. Nisu joj zapravo nikad 
izričito zabranili da onamo ide. Ona dakle jednog 
lijepog dana na pragu one kuće, izvadi svoju lutku 
iz kolica, i uđe u zgradu u kojoj se više nije sta¬ 
novalo i u kojoj skoro nikad nije ni bila. 

Kakve lampe kakve škrinje i ormari tu u toj 
staroj zgradi! Tu, dakle, žive zaboravljene stva¬ 
ri? Trebalo bi ih svakako tješiti; šteta da su 
nijeme pa ne moreš s njima razgovarati.\Gle, iz¬ 
lizani naslonjači! Ali gdje su laktovi na kojima 
se ti nasloni izlizaše? Gdje su glave koje stolci¬ 
ma stvoriše na zaleđu tu udubinu? 

Idući tako mala Jagorča i lijepa Izolda, do¬ 
đoše i do jedne veoma prostrane i dosta svjetle 
sobe, Gle, tu kao da je još jučer bilo i razgovora 
i smijeha i, topline i uopće života... 

Kako li je nikad amo ne dovedoše. Gle svuda 
po podovima šareni jastuci. Sve doduše malo pra- 
šno ali ipak prijatno i nekud — rođeno... 

— Izoldo, ljepotice, sjednimo na onaj tamo ja¬ 
stuk i poigrajmo se u ovoj lijepoj sobi. Hoćeš li? 
Meni se ovdje sjedi... 



I počeše se igrati na jastuku. Jagorča će Izoldi 
oplesti pletenice... 

Ali kako vrata ostadoše otškrinuta, nahrupi 
najednom neki veseli vjetar, poigra malo po toj 
napuštenoj sobi, pa onda dirnu u neki ormar, a 
on se sam od sebe otvori... 

U njemu su vis jele razne ženske oprave, među 
kojima se osobito isticala jedna haljina od lake 
jasno žute svile sa dugim baršunastim, a tamno- 
zelenim trakama. 

Djevojčica je neko vrijeme začuđeno gledala u 
nutrinu ormara, koji se je tako sam od sebe otvo¬ 
rio, pa se opet na onome jastuku poigra sa svo¬ 
jom lutkom, i splela joj pletenice. 

Najednom joj neko jako zlatno-žuto svjetlo 
silno zatitra pred očima. Djevojčica podigne gla¬ 
vu... Sve je to svjetlo — kanda potjecalo od 
onog rastvorenog ormara. 

I baš je bilo kao da se to otvoriše neka vrata, 
na nedogledne žute livade meke jagorčevine... 
Bilo je kao da taj ormar nema zaleđa, nego kao 
da su za njim nepregledna prostranstva zlatno¬ 
žutih polja. Odonud je nasmijana i krasna, sti¬ 
zala mlada žena. Njeni dugi svjetlo-crni uvojci, 
pridržani na tjemenu žutim trakom, veselo su 
vijorili oko njenog divnog blijedog lica, sa krup¬ 
nim i svjetlim crnim očima, baš onakovim kakve 


su bile i u male Jagorče... Bila je obučena u onu 
istu zlatno-žutu haljinu sa tamno zelenim trako¬ 
vima, kakovu je Jagorča malo čas vidjela da u 
onom ormaru visi... 

Lepršajući tako iz daleka ona divna mlada žena 
siđe niz onaj ormar, kako se silazi niz neke ste¬ 
penice, pokroči do one male djevojčice i njene 
lutke — koje se nisu nimalo — prestrašile — i 
spusti se do njih na onaj jastuk... 

Djevojčica je samo obradovano i zadivljeno uz¬ 
dahnula duboko: »Ah! Kako si lijepa!« 

Mlada žena nije dugo ništa progovorila, samo 
je ono dijete tako milo tako neizrecivo nježno, 
blago i presrećno privi jala na svoje meke grudi, 
da je mala djevojčica zanosno zaklopila oči i ne 
sluteći nikada prije da bi tako nešto ikako mo¬ 
glo i biti: da te naime dvije ruke, mogu ovako 
toplo i željno k sebi privijati... 

Onda je žena šapnula tako tiho kako samo ti¬ 
šina znade da govori: 

— Moja djevojčica! Moje dijete! Jagorča 
mala... 

Ali Jagorča nije pitala tko je ona, ni kako se 
ona zove, samo se je privijala uz nju, kako se 
nikad ni uz koga nije privijala. 

— Jagorča, moja mala djevojčice, ne budi 
nikad žalosna!... 


-U. 

— Ali ja sam veliko siroče pa moram biti ža¬ 
losna, jer... htjela je reći Jagorča... 

Ali ona blaga mlada žena kao da je pogodila 
sve što bi Jagorča bila rekla. Ona je dalje ovako 
šaputala: 

— Znam da su ti rekli: smrt je zlobna, smrt 
je ružna i studena; smrt je vječiti mrak... Ali 
nije tako! Smrt je pretvaranje u svjetlo, toliko, 
toliko, toliko, da najposlije postaneš nevidljiva. 
Pa ti ne budi nikad tužna! Znaj da samo jedno 
pobjeđuje, a to je svjetlo... 

A onda je opet zanijemila i nijemo milovala Ja- 
gorču; pogladila je nekoliko puta i lijepu Izoldu, 
a onda se je sve još jače rasvijetlilo... Tako, da 
je djevojčica morala neko vrijeme držati zatvo¬ 
rene oči... 

Kad ih je opet otvorila, soba je bila prazna, 
ormar je bio zatvoren... Samo je svuda uokolo 
mirisala jagorčevina, jer je proljeće tek bilo pro¬ 
bilo, a kroz polurastrti prozor koso je padao u tu 
sobu, snop jasno-žutih sunčevih traka. 

Djevojčica se oglednu oko sebe a onda skoči sa 
onog jastuka. 

Hajdemo, šapnu ona Izoldi. Pričat ćemo šta 
smo vidjeli... a vratit ćemo se opet... 

I djevojčica je opet otskakutala u vrt. Neko 
vrijeme se je igrala po vrtu, a kad se je vratila 
tetkama pričala je sve što je vidjela... 

— Kako, kako? Imala je žutu haljinu sa ze¬ 
lenim trakama? Ta to je njezina haljina!... I 
imala je kažeš — pridržane uvojke na tjemenu 
žutom vrpcom? Nije moguće! Bože! Ta nije 
moguće! 

— Moguće je moguće... Sasvim je takva bila. 

— O jadno dijete, pa to je bila tvoja pokojna 
majka... 

— I ja mislim! Samo što se je brzo opet mo¬ 
rala pretvoriti u svjetlo i postati nevidljiva. Ali 
ja ne smijem biti tužna zato. 

I mala djevojčica opet veselo otskakuta u vrt; 
položi Izoldu u kolica i stane da se s njom šeta 
vrtom. Toga jutra ispjevala joj je šetajući s njom 
pored plotova do kojih je izbijala jagorčevina — 
sve sve svoje pjesmice. 

I nikada nikada više nije bila tužna, niti je po 
noći plakala od žalosti da »nikad« neće vidjeti 
svoje majke. 

TRI KKABULJE 


Vila, u kojoj je vrh onoga maloga grada stano¬ 
valo Njihovo Gospodstvo, zvala se je »vila stakle- 
nih veranda«. 

Kroz te su staklene verande, tri gizdave i ohole 
gospođice željne neobičnih pustolovina, gledale 
prezirno i porugljivo na svijet pod sobom... 

A najporugljivije su gledale na dvije svoje 
susjetke, dvije stanovnice jedne male kućice u 
nizini ograđene visokim zidom. Tu su živjele mir¬ 
nim i povučenim životom, njih dvije: majka i 
kći, koja je imala fino lice, niz sva pleća padali 
su joj meki zlatni i vrlo uvijeni uvojci, a bila je 
nadarena bogodanim darom umjetnosti: svirala 
je čudesno jedan teški instrumenat: harfu. 

No svega je jedan jedini put priredila u gradu 
javni koncerat, na koji je dohrlio čitav grad i 
okolica. I sve je bilo očarano zvucima. 

Pojavile su se i tri gospođice, tri stanovnice 
»vile staklenih verenda«, ali sve je na njih ljuto 
pogledavalo, jer se znalo, da je njihov naduven 
otac, upropastio sav imetak oca mlade harfistice, 

tako da je njen otac od toga prerano legao u 
grob. 


Skurla Ilijić: »Grlica*. A 

Slušajući skupljena publika te neobične zvu¬ 
kove harfe, koja sama izvodi najkomplikovanije 
muzičke komade, svima se činilo, da je to na ne¬ 
beskim vedrinama pukla pukotina, a njima da je 
eto dano zaviriti u samo nebo i vidjeti, kako tamo 
neki veliki zlato vlasi anđeo, prebire na svom ne¬ 
beskom instrumentu, liljanovim prstima koji iz¬ 
laze iz dugih bijelih i uskih rukava. Taj anđeo 
sav je u mekoj prostranoj bjelini mnogih nabora 
i dugih skuta, jednostavnoj, bez ikakva nakita. I 
kako tim lakim prstima prebire po dugim žicama 
harfe! A nožicama, nevidljivim ispod do poda 
dugih skuta, vješto hvata pedala, mijenjajući 
tako čitavu postavu žica; sad umekšavajući sad 
pojačavajući tonove, naslonivši gornji ugao harfe 
meko na desno rame, sklonuvši glavicu malo u 
stranu, da može na lijevoj strani čitati sa svog 
stalka, note. 

I svi donesoše kući neizbrisivi dojam sa ovog 
koncerta, te se sa svih strana molilo da se kon- 
cerat ponovi, ali djevojka nije više istupala... 

Bilo je u karnevalu. Taj gradić je bio negdje 
na jugu, a u tim krajevima sve se o tim ludim 
danima pomami. Ali najviše je te karnevalske 
pomame bilo u »vili staklenih veranda«. Otale je 
samo treskalo, odjekivalo, prolamalo se. No to 
Jim nije bilo dosta. U muzici je falio jedan in- 
strumenat: Harfa. 

I poslaše po mladu harfisticu. Gotovo joj za- 
povijediše da s mjesta dođe svirati. 

Ali njena majka, i ako siromašna, veoma po¬ 
nosna, a i čuvajući svoju kćer daleko od prebuč- 
nih društava i nečednih zabava — a možda je tu 
bilo i drugih razloga — nije joj dopustila da 
ide... I tako je mlada harfistica ljubezno odbila 
taj poziv. 

To je bilo nečuveno!... Tri gospođice, zakleše 
se da će joj se osvetiti za ovu nepokornost. Ta i 
onako umiru od dosade u tom gnijezdu. Hvala 
Bogu da karneval ove godine ipak dugo traje. 

Smišljale su dakle što bi i kako bi, da im osve¬ 
ta bude slađa. Stadoše sa onih svojih veranda 
budno motriti u noćima, i vrebati što li se dešava 
u kući dviju susjetka. Ali ne mogoše dogledati 
ništa. Ugledale bi koji put samo vrh djevojčine 
harfe, kako se vrlo polagano pomiče, jer bi dje¬ 
vojka svirala, ali zvukove nisu čuli. Uzalud im 
je dakle bilo svako nadvirivanje. 

No jedne večeri, kanda su ipak nešto uvrebale. 

Otvorila su se naime gvozdena vrata dole u vi¬ 
sokom zidu, koji je okruživao kućicu njenih su- 
sjetkih i one vidješe, kako su njih dvije — veselo 
zakopčavajući rukavice — izišle van, te nasmi¬ 
jane i razdragane, krenule nekamo put kolodvora, 
što je bilo nešto vrlo neobično. 

— Gle ti njih; kamo li su lsamo pošle? 

— Dosad su izlazile samo žalosnih i otegnutih 
lica, odlazeći na groblje, a gle ti večeras!... Šta 
bi to moglo biti? 

— Da neće kamo otputovati? 

— Nemaju nikakove prtljage. 

— Stvar je sumnjiva... 

— Dočekajmo; baš da vidimo hoće li se vratiti. 

I čekale su. I to ne baš dugo. Ali čekalo ih je 
veliko iznenađenje: 

Majka i kći nisu se sa kolodvora vratile same. 
Nego u društvu jednog neobično elegantnog i li¬ 
jepog mladića, koji je sve tri gospođice na sta¬ 
klenoj verandi u prvi taj čas prosto očarao: 

— Ah ta glava taj profil, ta kosa! 

— Ta ramena! Taj hod. To otmeno držanje! 

— Psst! Počujte... Smiju se! Ah taj glas! 
Taj srebrni glas! 

— Ta ko bi to mogao biti? 

— Moramo doznati! 

— Svog budućeg odabranika, nikad i nisam 
drugačije zamišljala... 

U tom domišljanju, tko bi to mogao biti, za¬ 
teknu ih roditelji, koji su polako ispod ruke ge¬ 
gajući se od pusta sala i nadu veni od bogatstva 
— dolazili iz neke dvorane. 

— čekaj ti čekaj, govorile su sestre jedna dru¬ 
goj, mi ćemo onog lijepog kavalira već znati pre¬ 
oteti onoj prosjakinji. Ta on spada ovamo k na¬ 
ma u našu krasnu vilu... 

— Pa to neće biti teško, ta ja ga poznam pro¬ 
govori otac vrlo važno. 

Pa to je sin... I tu spomene ime jednog ple¬ 
mića iz okolice, inače veoma bogatog vlastelina 
i svoga poslovnog prijatelja 

čuvši to djevojke, udare plesati i potcikivati 
od oduševljenja: 

— Ne rekosmo li mi da on spada k nama? 

— O odmah ćemo sutra poslati po njega. 

— Ah, ja svog budućeg zaručnika nikad nisam 
drugačije zamišljala... jednako je ponavljala 
najmlađa, a sestre su joj obećale sve učiniti da 
ga primame za nju. Uostalom njegova je prva 
dužnost da dođe i da mi se pokloni. 

Ah kanda je onaj mladi — krasnik tu svoju 
»prvu dužnost«, posve zaboravio... On je bio 
samo gost dviju siromašnih dama iz susjedstva. 

Brzo se gradom raširila vijest, da je onaj 
bogati plemić doputovao samo zato, da zaruči 
mladu zlatovlasu harfističu, u koju se na onom 
njenom jedinom koncertu zagledao. Nije bilo srca 
u gradu koje ta lijepa vijest nije obradovala. 
Bilo je mutno zimsko vrijeme, ali kada je njih 
dvoje gradom prošlo, privijeno jedno uz drugo. 




ostavljalo bi za sobom zlatne pruge sunčeve 
svjetlosti i mirise nevidljivih proljeća. Ugledavši 
ih, ljudi su zaboravljali svoje brige i morali su 
se sjetiti najljepših dana svoga života, te dubo¬ 
ko duboko uzđahnuti: 

' — Ej mladosti, bajko mila! 

Osim onih triju gospođica, nikom nije ni pa¬ 
dalo na pamet da im zavidi... 

A one,... željne osvete, samo su smišljale 
spletke, lukavo pripremajuć neko crno djelo. 

I jednom kad se onaj mladić slučajno desio sam 
na nekom putu, turi mu neprobojnim velovima 
oba vijena ženska, neko pismo u ruke, te iščeznu. 

Začuđeni mladić, otvori pismo i pročitavši ga, 
nabra prezirno usne: 

Podvala! Tu ga neko poziva da dođe na 
»zadnji dan poklada« na »Veliku Redutu« i tu će 
mu izvjesne »upućene osobe« prikazati njegovu 
zaručnicu — do koje on »kanda premnogo drži« 
— »u pravome svjetlu«... 

No mjesto da to pismo odmah razdere i baci on 
naprotiv što je dalje onako sam onim putem išao, 
bivao je sve zamišljeniji. I 

što ćete, takav je čovjek, nije u njega vjera baš 
čvrsta, lako ga je sumnjama smutiti i uznemiriti. 
Mladić je nažalost što je više razmišljao, mjesto 
da bude sve mirnije i sigurniji — bivao sve uz- 
nemireniji i smućeniji... On je odlučio da će 

(ipak poći na »Veliku Redutu«, pa koliko god se 
, toga gnušao. A njoj, svojoj zaručnici, neće o 

tom ništa reći... On konačno hoće da vidi tko se 
je to usudio dirnuti sumnjama u nju, on hoće da 
v s tim drznicima obračuna. Jer ima ljudi kojima 

nije ništa sveto, pa ni čast jedne siromašne dje¬ 
vojke. 

* 

Tako je došao i taj posljednji karnevalski 
dan.,. 

Velika reduta! Komešanje, obijest, raspojas, 
urnebes. Mješanje puka iz svih slojeva, u vrtlogu 
ludih valcera, divljačkih i nečednih čerlstona i 
ostalih crnačkih plesova. Eto što je bila ta »Ve¬ 
lika Reduta«. Bolje obitelji nisu svoje djevojke 
ni dovodile u tu šarenu gužvu — ali tri gospođice 
sa staklenih veranda, ipak namoliše svoje rodi¬ 
telje da smiju ići na taj ples: 

— Ta one će se tako užasno maskirati, da ih 
nitko živ neće prepoznati. Bit će tako neobično 
ružne da nikome neće ni na kraj pameti pasti, da 
bi to mogla biti njihova gospodstva. 

Tako je i bilo. Velika se reduta razularila, za- 
urlikala, hiljadama bučnih glasova, pijuka, fi- 
juka, vriskova, a najveći šum, najgori nered i lom, 
stvarale su tri krabulje za koje nitko nije mogao 
pogoditi tko su bile. 

Na njima je doduše sve bilo skupocjeno i tje- 
lesa su im bila vitka, te odavala ljepotice, ali su 

im maske na licima bile tako nakazne, da je 
svatko podvrisnuo od užasa tko ih je samo ugle¬ 
dao, čemu su se one silno veselile. 

Prva je maska imala žablji izgled; izbuljene 
oči, obješena, ogromna i zelena, žablja usta; 
, druga je imala crveni dugi tanki i oštrljasti 
nos, kriva bez zuba usta; a treća je maska nali¬ 
čila na rilo svinje i imala sićušne, krmeljive svi- 
njeće očice. 

Vjerenik mlade harfističe bio je u tom metežu 
osamljen, i naslonjen nehajno na nekakav stup, 
kao da ga se sve to ništa ne tiče. 

Ugledavši ga, one tri maske, stadoše ga — sad 
jedna sad druga sad treća, sad sve tri zajedno — 
neumorno oblijetali, te mu provlačili kroz uši, 
kojekakove nepodopštine, na račun one mile i 
nevine djevojke što je samo u harfu svirala i 
s kojom je on bio sretno zaručen. 

Ispočetka je odolijevao. Imao je za sve to 
oblijetanje i došaptavanje samo prezirni smiješak, 
ali malo po malo, malo po malo, onaj vrtlog, ona 
muzika, ona opojna pića, kojim su ga tri kra- 
bulje neprestano nudile, i sve to skupa omamilo 
ga izbezumilo ga i on je izgubio svu ravnotežu. 

Jer šta je čovjek; zbirka slabosti, s kojima se 
nije lako boriti, da se u svakom trenutku života 
održiš na dostojnoj visini. 

Naš plemić je bio svladan; bio je bespomoćan, 
nije se održao na visini... 

A tri su krabulje neprestano šaputale i šapu- 
| tale... Same klevete! Same laži! On im je naj- 

poslije i povjerovao. 

I 

Dakle tako je to! Dakle takova je ta njegova 
7 tobožnja »sveta Cecilija«? 

i 

I da valjda zaboravi, da se rastrese — što li — 
udari i on u iste žice raspojasa i raskalašenosti. 

Tri krabulje su slavile pobjedu. On se postavi 
pače i na čelo jednog ludog vrzinog kola, te sa 
vriskom i urlikom — možda i urlikom bola — po¬ 
vede baš on prvi to ludo kolo kroz okićene stubo- 
ve i bučne dvorane. 

Ali u to stade otkucavati ponoć... Karnevalski 
kovitlac, kanda se malo stiša... A ponoć kuca... 

— Dole maske! Dole maske! čulo se sa svih 
strana. Odbija ponoć! Princu Karnevalu je od¬ 
zvonilo. 

*) Mirno, svečano i odmjereno, otkucava po¬ 

noć ... Pepelnica, siva sumorna prikaza — ovi¬ 
jena žalobnim velovima — uputivši se odonud, sa 
groblja, već je bila zakoraknula put grada: 

»Spomeni se čovječje da si prah i da ćeš se 
u prah obratiti!« 

Ali tri krabulje nisu nikako imale uha za te ža- 
lobne opomene. One nisu htjele prestati da plešu 
da urliču, ni onda, kad ponoć bijaše već i prošla. 
Njima se još pleše! Nisu tim svojim postupkom 

Skurla llijić: * Grlica*. A 

izazivale samo ljude nego i svetinju... Ta one 
imaju najljepšega kavalira na svijetu, zar da ta¬ 
ko brzo prestane zamamna zabava i njegova po¬ 
mama da dozna tko su tri vragoljaste krabulje? 
Zar da se tako brzo demaskiraju? Jer »kuca po¬ 
noć«? Ha! Ha! 

— Dole maske! Dole maske, vikao je i on sa 
ostalima veoma radoznao. Ali one ne htjedoše 
skinuti maske i ako niko više nije bio zakrabu¬ 
ljen. I ako je već sva Pepelnica čitavim gradom 
kobno povlačila svoje mrke skute i svuda sipala 
pepeo ništavila i prolaznosti. 

No njima trima? 

šta je njima do Pepelnice. Osim toga, njih ne- 
smije niko prepoznati; one moraju neopaženo 
iščeznuti kako su se dogovorile i to s krinkama 
na licu da niko ne dozna tko su bile »tri krabu¬ 
lje«. 

I poslaše onog mladića lukavo tobože po neku 
zaboravljenu lepezu, kitu, rukavice, što li, i on se 
za čas udalji od njih. 

A tri krabulje iskoriste taj kratki čas, te bjež, 
na vrat na nos i nesta ih netragom baš kao nekog 
vjetra. 

Uzalud ih je mladi čovjek na svom povratku 
svuda tražio i tražio, uzalud ih je dozivao... 
Nigdje triju krabulja! 


Izađe na ulicu, te poče omamljen lutati gra¬ 
dom. Došavši i nehotice — do visokog zida za ko¬ 
jim je mirno spavala ona nevina djevojka, on 
zgrči pesti i škrinu zubima. U očima mu — mje¬ 
sto ljubavi —sinu mržnja: 

Dakle tako je to?! Sve onako kako su mu 
tri krabulje govorile. Zašto im ne bi vjerovao? 

I on se trže, okrene se naglo jurne na kolodvor 

7- b aš je odlazio neki vlak_On uleti u taj vlak 

i nestane ga iz toga mjesta, kao da se nikad više 
ne misli povratiti. Pobježe bez riječi, bez viđe¬ 
nja; bez oproštaja, bez pozdrava... 

A tri krabulje, došavši u svoje odaje, najprije 
se bace u svilene divane, nemogući se držati na 
nogama od pusta smijeha: 

— Ha, Ha, Ha! 

— Hi, Hi, Hi! 

— Ho, Ho, Ho! 

Kad su se tako do sita nahihotale i nahohotale, 
htjedoše se brže bolje svući, pa u krevete, jer su 
zapravo bile na mrtvo umorne od plesa i bijesa. 

Posegnu da prije svega strgnu s lica odurne 
krinke, ali da!... Krinke, kao da im se sališe uz 
lice... Nikako se i nikako nisu više dale skinuti! 
Ta ni pomaknuti ih ne bijaše moguće! Prilijepile 
se uz lice, srasle s njim! Jao! Jao njima! Oh! 

Ljuto vrisnuše tri gospođice sve tri u jedan 
glas. Potežu krinke sa svojih lica, drpaju ih i ki¬ 
daju. Uzalud! Ništa ne pomaže, krinke, užasne, 
odvratne, nakazne krinke, ostaju... Trim djevoj¬ 
kama se od užasa diže kosa na glavi. One vrište, 
one tule, plaču, zazivaju u pomoć. Uzalud! Uza¬ 
lud! Uzalud! 

Nasta uzbuna u kući. Štrcala se služinčad, 
rodbina. Roditelji sebi kosu čupaju s glave od 
očaja. Sve uzalud! Sve je pokušalo da oslobodi 
tri gospođice nakaznih obličja, ali posve uzalud. 

Tri gospođice od strahote, gotovo promjeriše 
pameću... 

Mora da je netko od služinčadi — i ako joj je 
to bilo strogo zabranjeno— nešto o tome sušnuo 
u gradu i gradom se najednom pročulo što li se 
je to dogodilo u »vili staklenih veranda«. Sad se 
je na jednom doznalo tko su bile one tri objesne 
krabulje na »Velikoj reduti« ... 

— To je kazan Božja! Plesale su i poslije po¬ 
noći! Nisu htjele skinuti maske s lica, a već je 
bila Pepelnica... Pravo im bilo! 

I gomilali su se pred vilom staklenih veranda 
od jutra do mraka, ne bi li ugledali tri nakaze... 
A još da su znali kakovim su grijehom tri gospo¬ 
đice opteretile svoje duše! Zašto li ih je dobri 
Bog zapravo kaznio! 

Ali nebesa i ako ponekad pograbe eto tako pre¬ 
stupnika, biva to često samo zato, da ga opame¬ 
te, a ne zato da ga baš posve dotuku. 

Tri nesretnice padoše pred svetim likom na 
gola koljena, zazivajući milost božju, moleći za 
oproštenje i zato da gnjev Božji spadne s njih te 
da im se opet povrate njihova ljudska obličja. 

Tako je u suzama i gorkom pokajanju u te¬ 
škom i bolnom ispaštanju, prošla i čitava ko¬ 
rizma. 

A one dvije tihe susjetke, bile su jedine od či¬ 
tavog građanstva, koje ne htjedoše pokazati ni¬ 
kako ve radoznalosti, kojih je pored svoje vla¬ 
stite nesreće— gdje je djevojčin zaručnik tako 
bez traga i bez pozdrava nestao — zaboljela 
veoma i nesreća onih triju gospođica i one su 
vruće molile da bi dobri Bog uklonio svoje 
kandžije s onih nesretnica. 

Tako je došao veliki tužni gluhi mučenički i 
sveti dan Velikoga Petka. Bilo je u predvečerje 
toga dana... čas kad se i najokorjeliji grešnik 
sjeti Boga. 

Tri krabulje proklečale su čitav taj dan na go¬ 
loj zemlji, čineći postom i molitvom tešku pokoru. 

A kad poslije dugoga plača i jecanja podigoše 
svoje užasne glave, ugledaju kako im se primiče 
siva spodoba sumorna izgleda umotana u mrke 

žalobne koprene i progovori glasom, koji kao da 
dopiraše iz dubine neke grobnice: 

— Neće vas minuti kazna božja, dogod ne po¬ 
pravite što ste skrivile... Dogod ne izmolite 
oproštenje u djevojke koju ste oklevetale, te joj 
ne povratite njenu povrjeđenu čast i njenog za¬ 
ručnika ... 

I... prikaze nestane... 

Tri krabulje u isti čas napisaše tri duga pisma 
ha adresu onog iščezlog plemića, priznavajući svoj 
teški grijeh i da ih je samo zavist ponukala da či¬ 
stu djevicu onako bezbožno okleveću i sve su ga 
tri preklinjale da joj se opet vrati. 

A onda siđoše dolje u susjedstvo... 

U kućici nasta zaprepaštenje, kad se pojaviše 
tri krabulje, ali čuvši što je i kako je, i videći kako 
tri nesretnice, pred njima, na goloj zemlji kleče, 
grleć njihova koljena i zaklinjuć ih da im oproste, 
smutiše se veoma, rasplakaše se i stadoše sa poda 
podizati tri krabulje, opraštajući im iz svega 
srca. Harfistica je sva drhtala, bacila se najpo¬ 
slije i sama na koljena, zazivajući milost božju i 
oproštenje za one tri nesretne pokajnice. 

Igle! Gle! Malo pomalo stanu kroz nakazne 
krinke triju krabulja, probijati ljudska obličja a 
obradovana djevojčica stane grliti sve tri svoje 

susjetke. Bila je presretna. Tri su djevojke opet 
imale svoje likove. 

* 

Taj se Uskrs u sreći miru i ljubavi, proslavio 
na staklenim verandama. Bila je prisutna mlada 
harfistica, ne samo sa svojom majkom nego i sa 
njim — sa svojim vjerenikom, koji se je odmah 
sav raskajan povratio i molio ju je u suzama za 
oproštenje. 

Od toga časa te su dvije obitelji bile nerazdru- 
žive i nitko nikad nije bio plemenitiji darežljiviji 
i velikodušniji, od nekad objesnih stanovnica 
»staklenih veranda«. One su se potpuno izmije¬ 
nile. 

A na dan vjenčanja, mlade harfističe sa onim 
elegantnim plemićem, darovaše joj bogati susje¬ 
di jednu harfu svu od čistoga suhoga zlata, ko¬ 
joj je vrh bio sav optočen briljantima i stoboj- 
nim draguljima. 

MILO ZA DRAGO 


Bilo je to u prošlim vremenima. Ljudi su se 
držali starih dobrih običaja: Gospoda bi se sa- 
stajala i upoznavala pred crkvom, pošto bi svr¬ 
šila svečana misa od pola dvanaest. Gospođe su 
se inače malo vidjele u javnosti. I bilo je to u 
jednom omanjem gradiću. Sastalo se veselo dru- 
štvance, među kojim se svojom duhovitošću, svo¬ 
jim bogatstvom, svojim zlatnim monoklom, na¬ 
ročito isticao debeljuškasti kavalir neženja, ve¬ 
seljak. Nikad niko da ga nadmudri; da mu na 
njegovu duhovitu doskočicu odgovori đuhoviti- 
jom doskočicom. Jednom se ovaj gospodin pače 
i okladio da će, ako ga ikad iko nadmudri, baciti 
nekoliko hiljada — recimo okruglo deset —* ona¬ 
ko u tutanj... tako, tko prvi nešto zaželi Što se 
za taj novac može dobiti, imaće... 

— A ako to bude neka ženska glava, onda dvo¬ 
struko? javi se jedna dama. 

— Onda deseterostruko! dovikne joj samo- 
s vi jesni gospodin. — Znao je da nema ni te mu¬ 
ške a kamo li ženske glave koja bi ga u doskočici 
mogla da nadiđe. 

U to se bijaše pročulo da se u njihov gradić 
povlači jedna velegradska dama, puna šarma i 
elegancije. 


Skurla Ilijić: »Grlica*. A 

— Mlada? 

— No, to baš ne... 

— Toalete? 

— Velegradske! 

— šeširi? 

— Neprocjenivi. 

I jednoga blagdana na svečanoj misi, nešto 
zašušti, uzviju se neobični parfemi: U crkvi se 
pojavila novajlijka i tiho ušla u jedno klecalo 
ne pogledavši ni na koga. 

U crkvi se pojavio — što se je rijetko zbivalo 
— i onaj šaljivi gizdelin sa monoklom. Onaj znate, 
što se kladio da će, ako ga ko nadiđe... Na¬ 
taknuo on dobro svoj monokl i promatra sigur¬ 
nim pogledom onu damu... Nije mu se nikako 
dopala... Učinila mu se prestarom i nekako 
plosnato suhom. I on odmah ustanovi, da je naj¬ 
dragocjenije na njoj jedno prekrasno nojevo 
pero srebrne boje, što joj se spuštaše od vrha še¬ 
šira te se povijaše čak do ispod pasa. Ne rugajte 
se, onda je bila takova moda. 

Kavalir je dugo i znalački promatrao to pero 
prosto uživajući u njegovoj ljepoti... 

On izađe ranije iz crkve. Pred crkvom je bio 
maleni gotski veoma stari, veoma otmeni i pri¬ 

jatno zasjenjeni trg. Oko onog debeljuškastog 
kavalira skupilo se odmah njegovo društvance i 
nešto šapuću, a kavalir sve poigrava bijelim pr¬ 
stima po onom svom neobično debelom lancu od 
sata, što mu se je protezao preko dosta ugojene 
utrobe. Igra on igra tim lancem, i približava se 
izlazu crkvenom jer je služba već svršila i svijet 
izlazi — a njegovo društvance šulja se za njim. 
Postave se tik do izlaza, čekaju. 

Domalo se na tom izlazu pojavi i nova gra¬ 
đanka. Ona malo zastade nad stepenicama, da 
promotri grupe gospode pred crkvom, a i tra¬ 
žila je valjda neke poznate... 

Uto joj se približi onaj šaljivi kavalir i Šapne 
joj prilično nekavalirski ciljajući na dragocjeno 
pero što se raskošno spuštaše s vrha njena še¬ 
šira — ove riječi: 

— Ja bih odrezao pero, a pustio bih pticu, neka 
leti kuda hoće... Ha! Ha! 

Na to ga uvrijeđena dama' prezirno promjeri 
od glave do pete, i zaustavi svoj pogled na debe¬ 
lom lancu koji se protezaše preko njegovog prs¬ 
luka. Kako rekosmo, bijaše to neobično debeo la¬ 
nac kakovoga niko nije imao i koji je silno padao 
u oči: I dama odgovori ciljajući na onaj njegov 
lanac: 

— A ja bih odrezala konop, a pustila bih ma¬ 
garca, da bježi kuda hoće. Ha! Ha! 

Dama je te svoje riječi izgovorila glasno pače 
i preglasno; čuli su ih svi... Nasta mala graja, 
nasta komešanje i smijeh... Kavalir sa mo¬ 
noklom i debelim lancem izgubio je okladu! 

U tili čas opkolili su damu poznate osobe i ona 
je doznala o čemu se radi. I ne tražeći da joj 
prestave indiskretnog gospodina, prokroči ona 
energično i nasmijano do njega: 

čujem da obećaste da ćete — ako se nađe 
neko ko vam odgovori doskočicom zgodnijom od 
vaše — baciti neku svotu prvome koji nešto za¬ 
želi. Svi kažu da je moja doskočica bila bockavi- 
ja od vaše, te da se prema tome izvjesna svota 
podeseterostručuje... Ja sam prva koja želim 
da tu svotu smjesta podijelite među one kljaste 
i uboge, gole i bose što prosjače tamo pred crkve- 
nom portom. Eno, pogledajte... 

Time je duhovita dama nadmudrila ne samo 
kavalira s debelim lancem, nego i ostalu gospodu 
iz njegova društva, jer je svaki već imao u pri- 

premi svoju »želju« i svaki je mislio da će biti 
»prvi«... 


Jedva im je izmakla i spasila se od njih, po- 

f pevši se na svoja kola i naredivši da se brzo 

goni... 

I Kola pojure, dame nestane. Za njom je dugo 

vijorila ona divna perjanica srebrnaste boje po¬ 
vijajući se i prelijevajući na suncu. 


Time se objavila ne samo duhovitost i elegan¬ 
cija velegradske dame, nego i njezino dobro 
srce. 

U tren oka saletiše je prosjaci zahvaljajući i 
ljubeći joj ruke... 

NIKOLO” 

I ako je naša obitelj dugo živjela u Sarajevu, mi 
se nismo svi rodili u tom gradu. Kao ni ja na pri¬ 
mjer. Mi smo onamo bili došli iz Dalmacije, i ja, 
u Metkoviću, prvi put ugledah željeznicu i nađoh 
se na Ivan-planini prvi put u čudu debelih sloje¬ 
va snijega, u nepomičnim i ukletim dvorovima 
Babe — Zime... 

Na nama — već rođenima — bile su neke »šku- 
fije« i »manteline«, opredene od vune dalmatin¬ 
skih ovaca. 

Sarajevo! U tom gradu nisu se tek imale dogo¬ 
diti strašne stvari; tu je sve od vajkada živjelo u 
nekoj strepnji. Da proviriš na ulicu, proći će 
bula! .>. Da počuješ što ljudi naokolo govore, ne 
razumiješ, jer da je to »njemački«... U čitanci 
neka nova slova. Da je to »o«, a to da je »k«! I da 
je to »gotica«... 

Još se i ne snađosmo, a već su mene —- kao naj¬ 
stariju — izložili na milost i nemilost sestara mi¬ 
losrdnica ... Ja pođoh — u školu... Istina, pra¬ 
tilo me onamo kućno čeljade — naša Tomica — 
koju smo nekoć dobili čak iz Imotskog; doprla je 
s nama i do Sarajeva. O nju ste mogli prevjesiti 

torbak, o nju ste se mogli objesiti čitav i doći u 
školu dugim skliskim koracima preko onih zale¬ 
đenih trotoara, da ne znate ni kako ni što... 

što je nas najviše čudilo, bijaše to da ljudi i 
djeca u Sarajevu, kanda nikada ništa i ne čuše o 
»svetoj Luciji iz Sirakuze«, prema kojoj sam ja 
— od sviju u Kraljevstvu Svetih — osjećala naj¬ 
više nježnosti i zahvalnosti. Vi je valjda ipak 
znate; na tanjuru nosi svoje iskopane oči i stre¬ 
lovitom se brzinom, u oči svoga dana, spušta nad 
malene posteljice; a njena dva Anđela, otvaraju 
obje pole one njene zlatne košare. A Ona iz nje 
brzo vadi natrpanu čarapicu i tura je svakom dje¬ 
tetu — dok ono spava — pod uzglavlje, pa leti da¬ 
lje; od otoka do otoka, od svjetionika do svjeti¬ 
onika, od obale do obale i nad morem i nad kra¬ 
jem ... 

Tako je to bilo dosad u Dalmaciji. A u Sara¬ 
jevu? Bilo se je zaista čemu čuditi ljudima iz Sa¬ 
rajeva: Cipelice i čarapice te djece, punio je sveti 
Nikola, ili kako su ga oni prosto zvali: »Nikolo«, 
sa naglaskom na ovo posljednje »o«... 

»Nikolo«! Ta je li to — ljudi Božji — onaj »san 
Nicolo di Bari, fešta dei scolari«, ili je to neki Vi- 
zatinski Svetitelj, čiju je ikonu kupio moj pra¬ 
djed u Rusiji, zapovijedajući svoj glasoviti »šku- 
ner«, najbrži brod u Dalmaciji. 

Svetitelj, koji je od tada vazda jurio prikovan 
uza zid djedove »kapetanske gabine« u utrobi 


onoga staroga broda? Onaj u čiju je slavu i čast 

— za burnih noći izgorjelo na hiljade i hiljade 
»lumina« mojih baba i prababa? Ili je to netko 

— treći? 

Jer toga prati — Krampus! Te zime prvi put u 
životu vidjeh po dućanima crvene nikolinje izloge 
i paklenu obrazinu Krampusa... 

A po školama djeca ni o čemu nisu govorila 
nego o tome, kako »Nikolo« nosi lijepe darove, 
ali za njim ide Krampus i šiba... 

Napokon! Osvanuo je i taj dan! Djeca se od 
uzbuđenja nisu mogla prepoznati. Bio je to dan u 
oči sv. Nikole, i reklo nam se: »Popodne svi u 
Školu! Ulazit će se mirno u veliku, svečanu dvo¬ 
ranu. Pozvani su i roditelji...« 

Ali moja mama nije mnogo znala o novim 
običajima i mene je — kao obično — otpratila 
onamo samo Imočanka. 

No kad stupih na prag Zavoda, te vidjeh djecu 

— po razredima poredanu — u hodnicima, i kad 
vidjeh kako se svaki čas ova ili ona otrgne svome 
»redu«, te poleti krugu gospođa, gdje joj je bila 
mama, mene je moja osamijenost ispunila tjes¬ 
kobom... šta će to samo biti? Recite! 

Napokon sve poče ulaziti u »svečanu dvoranu«. 
A ta je bila tako ogromna, da je progutala sve 
razrede, sve časne sestre i sve goste a da se nije 
ni do polovice ispunila. Nego je na samoj sre- 

dini bio veliki prazni prostor. Sred te čistine, 
stajao je do zemlje prekrit, cvijećem i čiracima 
urešen stol. Osjećalo se: zbit će se nešto veliko... 

Srećom, ja otkrih neku malu vrlo mladu i 
vazda nasmijanu časnu sestricu, koja je često 
ulazila u naš razred i sjedala među nas djecu u 
školske klupe, da nam pomaže opletati čarape. 
Ali najneobičnije je na njoj bilo to, da se nije 
prestajala smijati ni onda, kad su svi jednoglasno 
kudili moje ponašanje, nazivajući me: »zvrk«. I 
šta da radim u tako neizvjesnom i tjeskobnom 
času? Ja se privijem uz nju. 

— što će se ovo dogoditi, časna sestro? 

— Pssst! Vidjet ćeš! 

Bože, ta što je ikad živa bilo u samostanu i oko 
njega, sjatilo se u tu salu! Sve časne sestre! Pa 
i one iz kuhinje, one iz vrtova, pa čak i one iz pra¬ 
onica čija se lica od velike pare nikad i ne vide. 
Pa svi velečasni, veleučeni, uzvišeni, preuzvi- 
šeni... Pa tolike mame i tate! I sve šuti... Sve se 
smiješi i sve čeka... Ali mi smo došli iz Dalma¬ 
cije; kod nas su drugi običaji, ja nikako ne mogu 
znati šta će to biti... 

— Pssst! Vidjet ćeš! 

I zaista! Najednom zinuše velika vrata, žižnu 
na njima neka jarka bengalska vatra; velika dvo¬ 
rana istisnu jedno sveopće zadivljenjo »Ah!«... 
Na vratima se pojavi ogromni arkanđeo, ne znam 


da li Rafael, Gabriel ili Mihael, ali neka mi se ni¬ 
kad ne kaže, da nije sletio ravno iz neba. 

Arkanđeo plamenih krila, diže plameni glas i 
navijesti dolazak »starca Nikole«... I on na- 
tukne da se kroz sva prostranstva povija za njim 
Krampus — crno njegovo naličje... Bog ih ša¬ 
lje obojicu, da nagrade dobre i da — jao si ga! — 
i da kazne zle. 

Velikog anđela nestade... Začuje se srebrni 
glas zvonaca: U dvoranu uleti četica vrlo sitnih 
anđelčića kojima tek što probiše krilca... Ruči¬ 
ce im pune košarica punih slatkiša. 

A za njima? Ko se ono bliži? Smiješ li uopće 
onamo pogledati? 

Za njima se — u oblacima bijelih obrva, bijele 
brade, bijelog olujnog plašta, sa visokom zlatnom 
mitrom i sa zlatnom palicom savijenom u visini, 
kao veliki zlatni upitnik, jednog strogog božjeg 
pitanja... A u drugoj ruci nosi golemu okovanu 
knjigu ispisanu na oblacima... On! Svetac! 

I sveti Nikola biskup, sveti Nikola moreplovac 
i čudotvorac, sjede za onaj iskićeni stol. I ras- 
klopi svoju tešku okovanu i ogromnu knjigu me¬ 
đu onim cvijećem i onim svijećama. Anđelčići se 
okitiše oko stola i čekaju... Sve čeka. Nitko i 
ne diše. 

A tada bi, glasom gromova pročitano prvo 
ime: 

— Leontine Mayerjiiptner! 

Ah pa da! Ko bi bio prvi prozvan ako ne to ču¬ 
dovište od kreposti, koje se ni u odmoru glasno 
ne nasmije, a smješka se propisno samo kad je 
hvale. A kad je riječ o najboljima i najuzorni¬ 
jima, ona se — da bi je ostali mogli bolje vidjeti 

— diže sa svoga mjesta, još i prije nego što su 
izgovorili njezino dugačko ime. Sva rumena i 
svjesna svoje vrijednosti, ona je i sada hrabro 
pristupila učinivši pred stolom tako kićeni »re- 
verans« da je sve zajecalo od miline... Ali ja se 
toliko povukoh u pozadinu, da uopće nisam čula 
što je Svetitelj ovom uzor-djetetu rekao. 

Pomakla sam se malo naprijed tek onda, kad 
se stadoše nizati običnija imena. 

Jedan se glas neprestano svađao nečujno sa 
mnom: Glas moje savjesti. Nikad ga nisam ja¬ 
snije razabrala, ali tko je ikada tome glasu dao 

— od prve — pravo? 

I redala su se tako imena sva moguća. Redala 
i redala, a onda je najednom nastupila nepri¬ 
jatna stanka, poslije koje se glas svetoga Nikole 
podiže kao vihor, i jeknu kao truba Sudnjega 
dana. On povika iza glasa: 

— Janko čomarina! 

Za Boga miloga pa to je onaj! Onaj riđi, pje¬ 
gavi, s naježenom kosom, zla pogleda, niska čela 
isturene donje usnice; strah i trepet svih ma¬ 


čaka svih pasa, svih malih djevojčica; jednoj je 
pače i pletenicu odrezao... A koliko je puta po¬ 
bjegao iz kuće! Koliko je puta bio doživotno po¬ 
tjeran iz svih škola, pa bi se č. č. sestre najpo- 
slije opet smilovale suzama njegovih roditelja... 
To je on! To je sveti Nikola njega prozvao!... 

I čekao... čekao je sveti Nikola, ali niko se 
nije pojavio... 

Najednom neka neumoljiva šaka isturi na sri¬ 
jedu i baci, malo riđe i nakostrušeno stvorenje 
sred one rasvijetljene čistine. To je bio Janko 
čomarina. 

U mojim je ušima odviše šumila vlastita pre¬ 
strašena krv, a da sam mogla baš najbolje ra¬ 
zabrati šta mu je ono sveti Nikola rekao... Bili 
su kanda vapaji, bila su zgražanja, bila su za¬ 
klinjanja, bile su gorke tužbe i strahovite pri¬ 
jetnje, ali lice derana nije se ganulo... Nije se 
promijenilo! Oči su njegove gledale oštro i bun¬ 
tovno. Smijao se drsko i izazovno Svecu u lice, 
a pesnice su mu bile stisnute... 

Ali u čemu i jest sva tajna, sva ljepota naše 
kršćanske vjere, ako ne u milosti koja se iska¬ 
zuje grešniku, u blagosti oprošten ja, kojom se 
brišu njegovi grijesi i kojom ga se preporađa? 

Sveti Nikola, dakle i ovoga puta dade anđel- 
čićima blagi mig, neka nagrade i njega — Janka 
čomarinu... Ali u taj čas zveknu nešto, što se 
dosad ne bijaše čulo i sve se okameni... 


— Džin! Džin! Džin! ljuta zveči negdje na¬ 
polju, na hodniku... To je zveka lanaca... 
Kobna zveka i opominje nas na jednu strahovitu 
prisutnost, o kojoj sam ja bila veoma malo oba- 
vještena... Kroz gomilu djece, prešla je strep- 
nja: Krampus! To je on! 

Začuvši onu zveku — i ne dočekavši anđeoskih 
darova — srnu Janko čomarina u dječju gomilu, 
i zari se duboko u dječje redove. 

Zatim su se imena nizala dalje. 

A ja? Mene su zaboravili? Ili još nije uvedeno 
u rajske knjige da smo se mi preselili u Sara- 
rajevo? Tim bolje! Tim bolje! Blago meni! Tako 
se barem neće doznati za »rekord«... Htjela 
sam naime tući nekidan »rekord« svoje vrsti i 
na samoj jednoj nozi doći iz kuće u školu, dok 
sva ostala djeca dolaze onamo na dvije noge... 
Zato sam morala tri puta »poljubiti pod« pa još 
i »križić« tamo vlastitim jezikom »nacrtati«. Hi¬ 
gijena nije tada u oblasti školskog kažnjavanja 
bila — kako vidite — baš suviše napredovala... 

Ali mene, mene ne zove!... Kad sam se tom 
sretnom slučaju najživlje porađovala, začujem 
odjednom nešto vrlo poznato: moje vlastito 
ime... Nikada prije ja nisam znala, da ono tako 
zvuči... 0 sveti Mikula, moreplovče, koliko ti se 
moja nona namolila, koliko se je pred tobom su¬ 
za naronila, dok su morima bjesnili uragani — 


valjda mi nećeš ovdje pred svim ovim časnim go¬ 
stima, pred svim ovim razredima a i anđeoskim 
horovima — otkinuti glavu? 

Te tako stadoh i ja sred one bijele osvjetljene 
Čistine, a sve počinjene ludorije zaigraše oko 
mene svoje mahnito kolo... I svi su to čuli, svi 
su to vidjeli... A tamo negdje vani na onom 
hodniku dobro sam znala da nacereni Neposluh 
slavi svoju pobjedu i žurno daje izaslaniku Pa¬ 
kla najtačnija obavještenja, jer neki teški ne¬ 
vidljivi lanci i ovaj put opasno zveknuše, kao 
svaki put kad bi pred uzvišeno lice stalo neko 
dijete, kojem ste imali štogod prigovoriti. Zve¬ 
ket je bio strašan, neustrpljiv, no ja ne pobje¬ 
goh. Stajala sam ondje, malo pognute glave. I 
znala sam da će — a da ironija bude potpuna — 
još i svi oni anđelčići posegnuti da me »nagra¬ 
de«, to jest da me svojom nedužnošću i bespri- 
kornošću postide i pouče. Sastavih, dakle i ja 
dlanove da primim njihove darove, ali su mi sve 
one smokve i orasi i bomboni, poispadali iz drh¬ 
tavih ruku, dok sam se dokopala do one časne 
sestrice koja se zauzimala za me i koja mi se ni 
sada nije prestajala smiješiti. 

Prozivalo se i dalje, ali u meni je popustila na¬ 
petost, da se onda najedanput strašno trgne i 
sva ushlapiri... 

Jer u sali nasta komešanje. Sveti se Nikola 
diže na odlazak... Svečev se glas uzvije prodi- 

ruje, ganutljiviji, dublji... On podiže ruku na 
blagoslov..., te ga domalo sa svom svojom an¬ 
đeoskom četom nestade; podiže se opet u svjetlu 
slavu dvorova nebeskih, ostaviv sve u sali na mi¬ 
lost i nemilost nečeg strašnog što će se sad na 
dogoditi... 

Ali što, što će se to dogoditi? 

U prvi čas nije se zapravo ništa ganulo... Mi¬ 
nutu... dvije... tajac... A onda, onda se sva 
ogromna dvorana poljulja... Kao da ih je neka 
ogromna i nevidljiva metla u jednoj sekundi po¬ 
mela... Saviše se ljudi, kao klasje, svi prema 
krajnjim zidovima sale... 

A u salu upade nešto ogromno crno užarenih 
očiju... Nešto glomazno, teško, kosmato zlo, 
uzvi se zrakom i nadvise nad glavama sviju 
grdna neman. Povi se u crni kovitlac i rogovima 
i repom i kandžijama... Nešto je ljuto sinulo 
taj zrak pun tamjana i pobožnih duša. Nešto 
zviznu, fijuknu prolomi se... Nešto zaurla uz- 
viknu. I uzvitla uokolo sve... I uze goniti, uze 
šibati, lamatati, sve što je živa stiglo. U dvoranu 
je nahrupio Krampus! Vrisak, lom, zavijanje, 
gušenje i triumf crnih kandžija, crnoga šiblja, 
koje nemilice — uz onaj pakleni zveket lanaca 
— šiba sve, kida sve, goni sve, mete sve:... I 
Velečasne i prečasne i redovnike i redovnice, i 
mame i tate i veliku djecu i malu... udara pače 
i po nijemim stvarima... 

Ali ona prijazna časna sestrica i ja, mi neće¬ 
mo da vidimo ništa, mi nećemo da čujemo ništa; 
mi smo — znate gdje? — pod klavirom! 



Dočekao Krampusa vrlo snažni sluga ... 


No najednom — na naše najveće zaprepašte¬ 
nje — i još se neko probija da se sakrije baš pod 
klavir te se tura ravno k nama:... 

Janko čomarina!! 

A Krampus, Krampus je baš njega svuda tra¬ 
žio. Zato je on onako i škrgutao paklenim škrgu¬ 
tom zubi i ružio lancima... Nije ga mogao naći! 

Najednom se — kao Crveno More pred Izrael¬ 
cima — razdvoji gomila djece koja se bila nago¬ 
milala pred klavirom i zaštićivala nas... Raz¬ 
dvoji se, te se do našega zakloništa stvori široki 
utrti put... Tim kobnim utrenikom, zviznu ne¬ 
što, jurnu nešto, aždaja dosad neviđena, a sad 
odjednom tako blizu! Da, ja vidjeh iz najbliže 
blizine strahovito lice Krampusa i kako mu pla¬ 
men iz nozdrva suklja i kako mu se crvene oči u 
okrug toče i kako se to lice crni crnilom valjda 
svih grijehova pakla. 

Krampus segnu dugom rutavom rukom pod 
onaj klavir i ščepavši maloga Janka čomarinu, 
zahrza triumfalnim hrzajem svih paklenskih 
hatova. 

Zgrabiv konačno svoj »plijen«, on jurnu za¬ 
dovoljno prema izlazu i iščezne sa malim Jan- 
kom čomarinom pod mišicom... 

E, ako je dotad bilo tako, da samo nevini spa¬ 
šavahu svijet, žrtvujući sebe, i da samo bez- 
griješni »oduzimahu grijehe svijeta«, ovaj je 
puta onu silu koja traži takove žrtve, zadovoljio 
jedan, koji je mnogo puta bio istjeran iz škole. 
Jer, zadovoljivši se s njime, Krampus se okanio 
ostalih •. • 

Odnese samog Janka čomarinu! Srećom da je 
tamo dolje — negdje na vratima samostanskog 
vrta — dočekao Krampusa vrlo snažni samo¬ 
stanski sluga i hrabro se pohrvao s njim, otevši 
mu plijen — to jest malog Janka čomarinu — 
kojeg je taj sluga — zbog nečeg — više puta 
zaštitio. 

U sali su se preplašene duše počele umirivati. 
Brže bolje turala je ona mala Časna sestra moju 
raščupanu kosu pod neku visoku plavu »škufiju« 
optočenu bijelim krznom, jer da me dole »u por¬ 
ti«, već odavna čeka sluškinja Tomica. 

Nikada nisam maloj sestrici pobožnije polju¬ 
bila onaj veliki mjedeni krst i bijelu mrtvačku 
glavicu, što joj visi o pojasu. Nikad nisam hitri¬ 
je sjevnula niz one kloštarske hodnike i stubi¬ 
šta, nikad se u onom trijemu visokom golom i 
svodovitom, nisam toliko obradovala kućnom če¬ 
ljadetu. Nikad se nisam Tomici grčevitije obje¬ 
sila o lakat, nikad brže kliznula bijelim zaleđe¬ 
nim trotoarima decembarskog Sarajeva, prema 
svojoj kući... 

SVETA NOĆ 


Bila je neka siva zgrada. Velika avlija sa 
stablima. Velike sobe sa drvenim i pomičnim 
četvrtastim plotovima, kao nekim malim »toro¬ 
vima« za ovce. Samo što su se tim niskim pomič¬ 
nim četvorinama, ograđivala mala dvogodišnja 
najviše trogodišnja djeca. Zgrada se zvala »Ob- 
danište«, to jest takovo mjesto, gdje su žene — 
radnice — preko dana ostavljale dječicu, a tek 
se pod večer s njima sastajale... To je bio veliki 
čas i jednih i drugih. 

Toga velikoga časa, nije nikada doživio mali 
Srećko. Zvao se je doduše eto baš tim lijepim 
imenom, ali sreće bijaše on hude i prehude: 

Ni oca ni majke! Otac? Bio je pilanski rad¬ 
nik. Na njemu je bila košulja od grubog, a ve¬ 
oma tvrdog seoskog platna. I u jednom straho¬ 
vitom času, dotaknuo se pilanski kajiš — u pu¬ 
nom pogonu — toga tvrdoga rukava, zahvativši 
ruku, zahvativši radnika — i što bi se bilo okom 
trenulo, od Srećkova oca više nije bilo ničega: 
zahvatilo ga je ogromno pilansko kolo u punom 
pogonu i samljelo ga... 

U prvi čas, čitavog se svijeta kosnula užasna 
smrt radnika, ali malo pomalo svijet je zabora- 


Skurla llijić: »Grlica*. A 

vi jao da žali i potpomaže radnikovu udovicu i 
dijete joj... Tim više, što je Srećkova mati bila 
nekud mrka, tvrdoglava, nepovjerljiva... Jed¬ 
nom je pače s’ nečega i optužiše, uzdigoše dreku 
za njom — najviše je kričala neka baba — U to 
prispješe i žandari po tjeraše Srećko vu mater 
niz selo, koje je za njom urlalo: »Orobila je! Za¬ 
palila je! I muževljevu smrt skrivila je samo 
ona svojim kletvama. Uklela je muža, ukleće nam 
i selo. Treba je zapaliti na lomači jer je ona vje¬ 
štica. Otmite joj dijete... Ne da ga? šta ne da! 
Strgnite joj ga silom iz ruku! Dajte ga amo! 

I istrgoše malog Srećka silom iz naručja po- 
ročne majke, te stadoše da se tobože za njega 
»brinu«... 

Prvo što je bilo, dovedoše ga u grad, te ispo- 
slovaše da ga privremeno primi Dječje obdani- 
šte i ako onamo nije spadao. 

Preko dana, sve je bilo dobro... četverougla- 
sti dječji »torovi« bili su puni dječice. Tu se dje¬ 
čica plakala, smijala se, čupala se, ljubila se, te 
jedni drugima kupili mrvice sa dlančića i te mr¬ 
vice jeli. 

Ali na večer, kad bi im došle majke, sve bi one 
dječice nestalo sva bi bila odnešena na toplim 
materinjim grudima samo je Srećko ostajao. 
Ostajao je sam samcat u onom praznom četve¬ 
rokutu, i već tada zametnulo se u njegovim ma- 

lim grudima nešto teško i mutno, nešto što je 
vuklo u daljinu: čežnja za rođenom majkom ... 

Gdje je njegova majka? Toga niko nije znao 
ili nije htio znati... Ponekad, silazila je s onog 
dalekog šumskog kraja k njemu u gradsko Ob- 
danište ona Baba — te iz mnogih marama, dugo 
izmotavala mrvicu pogače, što mu bijaše doni¬ 
jela. 

Kako je rastao, tako je i ono teško u grudima 
raslo i jačalo, čežnja za majkom! 

Nije volio one babe. Dječjom mudrošću, do¬ 
mišljao se, da mu je ona baba mnogo skrivila 
majci, te valjda sada, da umiri svoju savjest, si¬ 
lazi k njemu i donosi mu ono malo pogače, i go¬ 
vori o njegovoj neznanoj majci grubim tvrdim 
riječima. Samo je grdi: 

— Na mater nikad nemoj da misliš, siroto, 
mater ti se pronevaljanila; nemoj da je tražiš; 
bila bi ti na sramotu. Slušaj diko svoje starije, 
svi ti dobro žele... 

No i ako je mali Srećko svuda slušao svoje 
starije — naročito kasnije u Sirotištu, pa još 
kasnije kad ga dadoše da uči zanat, lance teške 
boli za materom od koje ga rastaviše u dru¬ 
goj godini života, vukao je svuda teško i tužno 
za sobom. Oči su mu bile vrlo velike, vrlo svjetle 
i vrlo plave, tako plave i svjetle da su ga svi od¬ 
mah zavoljeli, A stariji su ga i hvalili. Radio je 
polako, ali dobro. Uopće je bio sasvim tiho i po- 

vučeno stvorenje, a najradije je bio sam. Kad ne¬ 
ma mile majke; niti ima niti je — može se reći 
— ikad imao, što da se primiče drugima, koji 
ne znaju kakva je to tuga i čamotinja i oštar nož 
u dnu duše? 

Bukne jedan strašan čas, smuti se svijet... 
Buknu rat, sve se ispretura; svak je gledao svoje. 
Siroče tu nije bilo još ni deset godina... Iz 
grada u kojem je živjelo siroče bježalo je sve. 
Bježao je i on, ali za nj niti je iko više pitao, nit 
ga je iko igdje zapisivao kao druge. Jednom ga 
po tjeraše, da goni neka vojnička goveda po žezi 
i uz brdo... 

Goneći ta goveda, on sasvim podivlja, zaboravi 
ono malo zanata što ga bijaše tek počeo učiti. 
Jedva je još znao da se zove Srećko Dražen, otac 
da mu se zvaše Mirko Dražen a majka: Danica 
Dražen... 

Jedne zimske večeri, vrzao se oko tržišta u ne¬ 
kom velikom gradu u koji ne zna pravo ni kako 
bijaše prispio... Bilo je kanda pred sam Božić, 
jer se na tom tržištu mnogo vikalo. Tu se pro¬ 
davale i kupovale usječene jele. I ako, niti rat 
prestade, niti će valjda ikad prestati, ljudi su za 
Božić u svom domu htjeli imati jelu i paliti na 
njoj svijeće. 

Ali on, koji nikad nije imao majke, nije nikad 
imao ni Božića... Doduše, i usred Sirotišta sta¬ 
jao je veliki i rasvijetljeni bor, a dobri ljudi po¬ 


slali bi i pod taj bor neke pakete, ali svjećice na 
tom pustom sirotinjskom boru gorjele su hladno 
i pusto; siroče ih nije marilo ni brojiti ni gle¬ 
dati. 

A te večeri bio je gladan. Da zaradi? Onom 
tamo trgovcu pobjegoše odojci... Da se ponudi 
da trči za njima i donese ih trgovcu? Ali bude 
odgurnut... Ne treba ga. 

Da onoj gospođi ponese onu tešku košaru? Ali 
i gospođa ga odbi. Ne treba ga. 

Da ponese u neku kuću jednu od ovih usječe¬ 
nih jela? On brzo trči- 

Ali nigdje ništa; niko nije trebao njegove us¬ 
luge. šta da radi? Da se utrpa među prosjake 
koji se eno do crkvenih vrati ju guraju da nađu 
bolje mjesto, jer je kanda noćas svečano u crkvi 
toj. Sigurno je danas Badnji dan dok ljudi tako 
kasno idu u crkvu?... To će biti! Sveta noć! 
Aha! 

Da se utrpa među prosjake, izgurali bi ga i 
kljasti iz svojih redova, jer njemu ne fali ni noga 
ni ruka, a u svijetu je eto tako da ponekad kud i 
kamo lakše zaradiš, ako ti fali noga ili ruka, 
nego ako ti ne fali... 

Da ukrade negdje nešto? Pa... pa bi onda 
mogao dalje... Tražio bi majku! Našao bi je... 

A pored njega promiču umotane figure... 
Među njima ima i djece... Sva zvona zvone, 

svi ljudi raznježenih lica ulaze u crkvu. Rasvi¬ 
jetljena nutrinja svetišta, progutala je već i sve 
one prosjake... Ušuljahu se i oni u katedralu. 
Drže se otraga. 

Na polju je ostao samo bijeli razgaženi snijeg, 
a i neka zgurena žena još je drhturila na jed¬ 
nom uglu. Nije pošla s ostalim prosjacima u 
crkvu. — I... i još je nešto bilo. Tamo se u sni¬ 
jegu do nekih saona na kojima je već bio tvrdo 
zaspao kočijaš, nešto crnilo... Nekoj je go¬ 
spođi ispala iz ruku ručna torbica. Sigurno u njoj 
ima novaca. 

Bili... ne bi li? Iz crkve se razliježe pojanje. 
Anđeli siđoše na zemlju, a on da krade! Ali 
ondje sasvim sigurno ima novaca!... Može se 
putovati. Naći majku... On zna, neko mu je 
spomenuo ime jednog grada i da bi ona mogla 
biti tamo. 

I on posegnu za onom torbicom... Jer konač¬ 
no... to leži na putu, to i nije baš prava krađa, 
iako... 

Ali se u taj isti čas trže i ona umotana ženska 
na uglu koja kao da je bila zadrijemala, te za- 
tetura put one torbice i pruži za njom ruku... 
Ali dečko ju bijaše već šćepao i nije je puštao... 
Neko su se vrijeme natezali, a onda žena po¬ 
pusti. 

Lice joj je bilo podbuhlo i svo ispremotano i 
kanda, pod tim ubradačima, podbuhlo. 

Ona šapnu jedva čujno a plave joj oči zasvi- 
jetle: 

— Hajde, hajde, nećemo se nagoniti. Oboje 
smo jednako gladni... Pola tebi pola meni... 
A? 

I ona poče istresati šta je bilo u torbici... 

— Ja ne bih nikad da... da ne moram, da mi 
nije za put... ali... ja... Mi ovo i ne krade- 
mo... U taj čas ugleda ih sa čoška policajac. 

Smješkajući se u bundi, šćepa on oboje odo¬ 
strag za vratove: 

— Dakle tako? Amo to! To je ukradeno! 

— Nije; to je nađeno. Evo ovde... 

U to se probudi i onaj kočijaš: 

— Ukradeno je! Ukradeno je! To je bilo tu 
unutra, tu u kolima duboko zakopano pod ja¬ 
stuke i pokrivače... stade vikati kočijaš. 

— Nije; to je bilo u snijegu. Eto, tu... 

— Laž! Laž! Ništarije! Lopovi! Vucibatine! 
Lažni prosjaci! Na stanicu s njima. Na redar¬ 
stvenu stanicu! 

— To su kola preuzvišene gospođe Vrhogor- 
ske! To je njezina torbica; evo na njoj je nje¬ 
zina plemićka kruna u čistome zlatu. 

Na stanicu! zapovijedi stražar i gurne 
preda se ono dvoje odrpanaca... 

I odvukoše ih na stanicu! Tamo je za jednim 
stolom, mamurno sjedio uniformisani činovnik 
i mehanički upitivao. 

Najprije ženu: 

— Tvoje ime? 

— Danica Dražen, udovica pokojnog Mirka 
Dražena pilanskog radnika, koji... 

— Zanimanje? 

— Fabrička radnica, bez posla. Prosjaki- 
nja... 

— Tvoje ime? obrati se on na maloga. 

Ali taj mali... taj se mali više nije dao pre¬ 
poznati ... On je drhtao... Bio je na smrt bli¬ 
jed, otvorena mu usta nisu mogla riječ izgovo¬ 
riti ... 

— Ma... ma... mucao je on. Htio je izgo¬ 
voriti riječ: »majko!« Ali ne bijaše tu riječ ni¬ 
kada glasno izgovorio, pa nije znao ni da je sa¬ 
stavi ... 

— Tvoje ime? pitao je dalje činovnik nešto 
nesigurna glasa... 

— Moje ime: Srećko Dražen glasno i presret¬ 
no odgovori najednoć mali, gledajući nepomično 
u onu ženu... 

Ali kad je izgovorio ono ime, žena se trže, pre- 
nerazi, istisne krik gotovo se sruši... Pridržaše 
je i hladna, tmurna redarstvena soba sa suho¬ 
parnim oglasima i kalendarima po zidovima, bila 

je svjedokom najljepših radosti, što ih je dvje¬ 
ma dušama mogao donijeti taj Božić... 

I ako gladni, i ako žedni, i ako poderani, na¬ 
šavši se konačno tu majka i taj sin, bijahu u ne- 
\ kom takvom kraju, koji bi se samo rajem mogao 

zvati... 

U to se iznenada otvore na redarstvenoj kan- 
1 celariji vrata... Jedan je redar izvana, učinio 

širok prolaz dami, čije su saone napolju čekale. 

Sva zaduvana, visoka dama je očajavala: 

— Kako zaboga, u ovaj čas u ovoj svetoj noći, 
vi ste dvoje bijednika dovukli ovamo, da ih mu¬ 
čite zbog sitnica, koje su bile u onoj ništavoj 
torbici? Zar ne znate da je noćas Badnja noć? 
Umalo je falilo da uniformirani činovnik nije 
uzrujanoj dami odgovorio: 

— Ne, ne znamo; ta mi smo redarstveni činov¬ 
nici ... 

Ali i on sam, bio je čudno iznenađen prizorom 
koji se je tu malo čas odigrao i kako su se tu 
pred njegovim očima našli jedna majka i jedno 
dijete, koji se već skoro deset godina uzalud svi¬ 
jetom traže, te se od pusta jada, od čamotinje i 
samotinje odbiše u prosjake i probisvjetove... 

Razabravši plemenita gospođa Vrhogorska što 
se je tu odigralo, nije se dugo predomišljala; 
obujmila je sva razdragana i suzama oblivena i 
majku i njenoga nađenoga sina i vjerujući tvr¬ 
do da je samo Providnost mogla udesiti stvar 

tako, da njoj ispadne ona torbica. Ukrca ih u 
svoja kola i ne pitajući kakova im je vanjština, 
ne praveći u toj svetoj noći nikakve razlike iz¬ 
među svojih svila i kadifa, i onih bijednih otr¬ 
canih prnja. 

Tvrdo vjerujući, da je sam Bog poslao ovo 
dvoje na njen put — da se na tom putu nađu — 
dama nije htjela da se ono dvoje na tom putu < 
ikad više rastavi. 

čuvši pripovijest nesretne patnice, dama je si¬ 
romašnu majku primila u svoju kuću, a kud god 
se je vozila, sjedio je do kočijaša visoko na boku, 
mladi Srećko, dobivši tek sada pravoga razloga 
da se tako zove. Rumen, dobro nahranjen lijepo 
obučen, on se je tek sada sa onoga svoga viso¬ 
koga sjedišta, divio ljepoti božjega svijeta; nebo 
se je tek sada odražavalo pravom svojom bojom 
u plavetnilu njegovih velikih svjetlih očiju. Očiju 
majke. Jer su i majka i sin imali posve jednake 
oči. 

Njih dvoje — ta majka i taj sin — imalo je 
svoju posebnu sobu, svoj stol i na tom stolu po¬ 
vjerljivo je gorjela njihova posebna lampa. I bili 
su bogati u skromnosti te služinske sobice. Ima¬ 
li su sve; imali su po prvi put za svog tužnog vi¬ 
jeka: jedno drugo... I nisu željeli ništa drugo. 

A i ostali se svijet bijaše smirio, jer te godine 
prestade i rat. 

KRIVOGLEDI MANE 


Sve je u selu toliko žalilo staroga Filipa, kad 
je ono ne samo izgubio sina, umučicu i osiroma¬ 
šio do gola, nego su ga i noge tako teško zabolile 
da je pao na štake. Sve se bilo nad njim toliko 
raznježilo, da jedini njegov rođak, seoski boga¬ 
taš gazda — Marko, nije mogao drugo, nego da 
u svom potkrovlju nađe malo mjesta i za toga 
starca. 

Tome su se ljuto protivili njegova žena ohola 
Joka i njegov sin zloćudni Mane: 

— Zar da prosjake trpim više svoje glave? vi¬ 
kala je Joka. 

— Zar da se nikad više ne mogu igrati na pot¬ 
krovlju; ta ja sam upravo odanle — iz onoga 
kuta — najzgodnije namještao klopke za vrapce 
po krovu, da im onda iščupam svo perje, osim 
onog na krilima pa da promatram kako očupani 
ptići lete zrakom; zar to nije veselo? I zar se 
baš odanle ne dohvaćaju najlakše lastavičija 
gnijezda pod strehom? 

Ali ko je tome pljeskao ručicama, ko se je ve¬ 
selio tome što je sad pod njihovim krovom sta¬ 
rac Filip sa svojim kanarincem, ko je bio sretan 

što su zloćudnom Mani prikraćene njegove okrut¬ 
ne zabave? To je bila njegova mala sestrica Do- 
brica... 

I premda joj zabraniše da posjećuje staroga 
bosjaka — djevojče mu je — kad god je to samo 
moglo — skoknulo gore na tavan, donosilo mu 
jela i njegovom kanarinčeku šećera. A starac 
joj je gladeći košiću, pričao o sinu svom, koji je 
nestao negdje u svijetu, o mrtvoj kćerki koja 
mu je ostavila bila malu Anđelku, pa je i mala 
Anđelka umrla, a ostavila njemu, starcu, toga 
kanarinca. No sad su mu eto pale i noge, te ne- 
može više ni sam sebe da prehranjuje. 

Ali jednoga dana podviknuo je zloćudni Mane: 

— »Neću mirovati, dok mi onaj starac ne oči¬ 
sti kuću! Selo? Ha! šta nama može selo? Ta svi 
su prosjaci! šta bi bez nas? Ta dužni su nam i 
zrak koji dišu. U selu smo prvi mi! U koga u 
tom selu ima auto, garaža, benzin, žitnice, mli- 
nice, duhan, kože, stoka? Samo u nas. Mi smo 
prvi!« 

— Gle ti njega! Kako je svjestan svoje nad¬ 
moći! Od njega će nešto biti!... Goso! veselili 
se roditelji. 

— A seki ćemo dati pristojnu prćiju — govo¬ 
rio bi Mane pa nek je belaj nosi. Da ostane u 
kući suviše bi mi na svakom koraku zanovijetala; 
još bi mi kuću u ubožnicu pretvorila. 


— Pa i sama ću gledati da ti se sklonem s 
puta. Kako sada mučiš životinje, tako ćeš kad 
odrasteš mučiti ljude... 

Ha! ha! vazda bi se na to nasmijao zloćudni 
Mane, te dohvatio neku kandžiju i vitlajući 
njome ispadao napolje. Jao si ga tada svim psima, 
mačkama, pa čak i konjima, ovcama, golubo¬ 
vima. Po svemu je tome šibao nemilice. Sve su ži¬ 
votinje daleko bježale ispred njega. 

Jednoga dana vitlajući tu svoju kandžiju, ba¬ 
ne i u vrt. 

U vrtu je mala Dobrica imala »svoj« komadić 
zemljišta, koji je mogla zasadi vati i uređivati 
kako je htjela, ali je stalno drhtala, kad bi u taj 
njen komadić »posjeda« nahrupio njen brat sa 
svojom kadžijom. 

Ali toga dana nije se ni makla. Sjedjela je 
sva pognuta tužna, uplakana i imala nešto u 
krilu. 

— šta je to? 

— Kanarinac pokojne Anđelke. I on je pogi¬ 
nuo. Uzela sam ga od starca da ga ne gleda ova¬ 
ko vog. Starac se na svom logu okrenuo zidu da 
se ne vidi kako plače... 

— Daj to amo! To je pogano... 

I Mane pograbi mrtvu ptičicu, zavitla ju na 
neku granu, a onda toliko šine po njoj svojom 

kadžijom da je mrtva ptičica otfrknula nekamo 
veoma daleko i pala u neke tuđe bašte, ko bi je 
više mogao naći... 

Od toga je prošlo nekoliko vremena. Za sve to 
vrijeme sekica se uklanjala zločestom bratu, 
nije gotovo htjela ni da ga pogleda. 

Ali jednoga dana dogodilo joj se kanda nešto 
veoma neobično, što ju je toliko razdragalo i to¬ 
liko joj napunilo srdašce da se je samo preko 
njega prelijevalo. Nije Više mogla uzdržati. 

I ona stade za stolom pričati i pljeskati ruči¬ 
cama. Uzalud joj se govorilo da pametna djeca 
sjede zato za stolom, da jedu juhu i ostalo, a ne 
da pričaju... 

Dobrica je pričala, klicala; bila nečim veoma 
obradovana: 

— Zamislite, dobri Bog je našem dobrom čika 
Filipu nadoknadio kanarinca... Zamislite! 

— Svi su se smijali i htjeli znati čime to Bog 
»nadoknađuje« kanarince... 

— Samo čujte: Dakle kako znate bijedni je 
kanarinac jednoga jutra osvanuo mrtav u krlet¬ 
ci. A tada je nastala velika tišina gore na pot- 
krovlju... I vladala je dugo... Ali jedne noći 
budi se iz sna stari čika Filip a u sobi pjeva nje¬ 
gov kanarinac... čurliće zvižduka posve one 
iste pjesmice koje je vazda i čurlikao... Kana¬ 
rinac kojeg više nema! ; 


Starac se budi, ćuli uši, okreće se na sve stra¬ 
ne ; kako bi mrtva nekamo zavitlana ptičica 
opet propjevala!... On misli, to su samo bolesni 
sni to može koješta da ti se pričuje. 

Ali druge noći isto... Pa onda i jednom u 
predvečerje, kad nije ni spavao... čuje on ptica 
pjeva pa pjeva. 

Napokon — na svoje čudo golemo — otkrije 
čika Filip, kako iz svoje rupe viri jedan mali po¬ 
sve obični mišić i pjeva... pjeva posve isto kao 
i kanarinac... Miš! Zamislite! Miš oponaša naj¬ 
vjernije kanarinca. 

Djevojčica je međutim počinila veliku nesmo¬ 
trenost; ona nikad o tom muzikalnom mišiću 
nije smjela pričati pred tolikom družinom, a na¬ 
ročito ne u prisutnosti svoga zloćudnoga bra¬ 
ta ... 

Ali šta ćete srce joj je bilo prepuno. Kako se 
je mogla uzdržati? 

— šta? Miševi? graknuo je brat. Zar da mi¬ 
ševe još i u krletkama odgajamo? Zašto su po 
tavanu zapete tolike mišolovke, a miševi neće da 
se uhvate, nego upriličuju koncerte... čekaj ti 
čekaj! 

— Ne! kriknula je djevojčica, dosjetivši se da 
je previše povjerila... 

— No, no, no, šta odmah skaćeš, neću ja tom 
mišiću ništa i ako su miševi zato stvoreni da se 

lijepo u mišolovke hvataju, a ne da pjevaju i 
čurliću... Jednom ću doći i ja da to »čudo« iz 
bližega pogledam i počujem. 

— Nemoj, ne!... htjela je obraniti sestra, 
ali uzalud... Uzalud! 

— I jedne večeri sestrica je, mjesto da trči 
s ostalim djevojčicama po prašnome šoru, sje- 
djela gore na tavanu do siromašnog čike kojem se 
osim nje nije gotovo nikad javljao niko. I tješila 
ga da će se kad tad — valjda ipak odnekale 
javiti i njegov sin... Pričali su o pokojnoj An¬ 
đelki, o pokojnom kanarincu ali najednom su za¬ 
šutjeli kao prekinuti... Sa otvora jedne mišije 
rupe zaćurlikalo je, pa zazviždukalo pa posve 
kao što bi bio zaćurlikao i zazviždukao iščezli ka- 
narinac... Domalo izvi se kanarinčeva pjesma, 
punim jekom... Nju je izvijao posve obični mi¬ 
šić, izašavši iz svoje rupe. Do njega je bilo sla¬ 
nine i sira, ali on nije u to dirao. Pjevao je, pje¬ 
vao i pjevao posve kao kanarinac. 

U to se stadoše polagano otvarati vrata... U 
sobu se uvuče zloćudni Mane i sve se nekako 
sumnjivo oblizuje. 

Starac ga pozdravi Ijubeznim smiješkom, a se¬ 
strica mu pritrči da ga zadrži ako bi smjerao da 
mišiću učini što na žao... 

Mišić je međutim bio posve pitom, a osim toga 
ne bijaše još ništa čuo o zloćudnom Mani... Zato 


U sobu se uvuče zloćudni Mane ... 

ga se nije nimalo ni prestrašio, nego je -— 
svršivši svoju večernju —pjesmicu, stao da gri- 
ska sir posve mirne duše. 

— A Mane mu se približavao... y 

— Nemoj da mu ideš preblizu bojala se Do- 
brica... Može se tebe i on prestrašiti. 

— Ta neću mu ništa! Vidiš da imam ruke u 
džepovima. 

A1 jednako mu se približavao. No mišić se nije 
nimalo bojao, nije bježao. 

— Pa to je posve obični miš, prezirno će Mane. 

— Da, posve obični — javi se starac — tako se 
i po neki čovjek čini posve običan, a duša mu je 
velika; može da svojom veličinom i svojom vred¬ 
notom usreći miljune; ali duša mu je takva iz¬ 
nimna da takove duše više ni u koga nema... 
Tako i ti sitni stvorovi što žive u tami: Ima ih 
mnogo. Ima mnogo miševa, ali samo ovaj zna da 
pjeva kao kanarinac. I među mišivima ima iza¬ 
branih. 

— A šta bi znao pjevati smijao se Mane. I kako 
se je spuštao mrak, ni starac ni djevojčica, a 
ni ona mala životinjica, ne dosjetiše se jadu niti 
vidješe kako je opaki dječak izvadio iz džepa ma¬ 
lu štrcaljku punu benzina, te štrcnuo i polio ben¬ 
zinom onog malog miša. I prije nego što je mišić 
stigao da pobjegne u svoju rupu, Mane mu je 
primaknuo užigač i upalio ga... Miš je planuo, 
užario se i onako užaren pobjegao i nestao u 
svojoj rupi. 

Ono dvoje — starac i djevojčica — vidjeli su da 
je nešto planulo, ali ne razabraše pravo što se je 
dogodilo... 


— Gdje je miš? zapita mala. Pobjegao je!... 
Zašto si palio užigač? 

— Da ga bolje vidim... odgovori dječak i sta¬ 
ne da se ružno smije. 

U tom smijehu nestade ga sa tavana a djevoj¬ 
čici odahne. 

Nas ta veoma tiho u potkrovlju. 

— Miš se ne vraća... mala će zabrinuto. Pre¬ 
strašio se i on od Mane! 

— Vratit će se tek pred zoru, starac će njoj ... 
Pođi ti dušice sada dole, da te ne bi zvali. Dru¬ 
žina sigurno već sjeda večerati. 

Djevojčica otskakuta jer su njezini zaista već 
sjedali za večeru. Večera je tekla mirno. 

A1 u to najednom prolomi očajan krik: 

Vatra! Sve gori! Dućan se zapalio... Gore 
kože! Gore mlinovi! 

Sve skoči na noge. Sjati se sve selo, ali kako je 
bjesnio neki vjetar vatra se nikako nije dala 
ugušiti. Seoski vatrogasci nastojali su da spase 
barem ukućane. A najviše se u gašenju istaknuo 
neki mladić, koji je baš u taj čas banuo u to 
selo i kojeg nitko nije poznavao. Na svojim ru¬ 
kama iznio je iz plamena onesvještenu djevojčicu. 

— Jesu li svi spašeni pitalo se... Jesu! Jesu! 
odgovaralo se... Ali u to je djevojčica otvorila 
oči: 

— Spasite čika Filipa! viknula je i opet sklo¬ 
pila oči. 

— Spasite čika Filipa! vikalo se vatra još nije 
zahvatila sav tavan... Tako se vikalo ali samo 

je onaj hrabri mladić skočio na tavan kuće u ^ 

plamenu, i iznio kroz dim i oganj na svojim ru¬ 
kama iznemogla starca. I niko u tom času gle¬ 
dajući taj prizor nije ni slutio, da je to na svo¬ 
jim jakim mišicama iz one vatre i plamena, iznio 
sin oca... 

Samo su vidjeli da je mladića sa starcem neka¬ 
mo nestalo, i da se mladić nije više povratio... 

Vatrogasci spasiše i Manu. Ali u njemu se to¬ 
ga časa probudilo nešto, što njega dosad ne bi¬ 
jaše nikada spopalo a to je: grižnja savjesti... 

On je naime bio svjestan toga, da ovoj velikoj 
nesreći nije nitko kriv nego on. Da je onaj upa¬ 
ljeni miš, šmugnuvši onako užaren u svoju rupu, 
srozavši se onako plamen niz neki rov, koji 
je valjda od vrha pa do dna kuće prorovan od mi¬ 
ševa. Mane je dobro znao da je taj upaljeni uža¬ 
reni miš, onako goruć upalio njihovu kuću tako 
da je izgorio i auto i garaža, planulo spremište 
benzina, planule kože, izgorio dućan, hambari, 
mlinovi, blago, izgorjelo sve te bacilo njega i nje¬ 
gove na prosjački štap, pa se moraju kud- koji 
sklonuti po rodbini. Vatrogasci su ga samo ši¬ 
lom spasili jer ih je Mane lupao nogama. On je 


silom htio i sam izgorjeti? Vatra ga nije ni pe- 
kla, jer probuđena a griješna savjest, peče žešće 
od ikakve vatre... 

Nesretna se obitelj rastepla. Mala je Dobrica 
plakala u kutu, u kući neke tetke. Oko nje su 
mirno stajale neke djevojčice, a bilo je jutro. 

Najednom zalajaše psi, nasta veseli metež 
pred tom kućom. Stadoše pred njom neka gizda¬ 
va kola sa lijepim udobnim seoskim sjedalom i 
vatrenim konjima. To je po malu Dobricu poslao 
čika Filip svoga sina, koji se je iz svijeta povra¬ 
tio sa mnogo zlata u džepu, ali još više u srcu. 
On će se odsada brinuti za onu nesretnu obitelj, 
a naročito za malu Dobricu. On ima čime da ih 
pomogne i opet podigne da im tako izrazi zahval¬ 
nost, što su mu se brinuli za oca. 

I ako se staro blagostanje nije moglo više ni¬ 
kad povratiti, obitelj je ipak bila donekle utje- 
šena. 

Ali Mane? Mislite da se je ikad više onako za¬ 
smijao i onako zavitlao kandžijom? Ta ni u oči 
nije nikom više dao da mu pogleda. Pa i kasnije 
kad je odrastao, jednako je štit od kape navla¬ 
čio nad oči. Oči su ogledalo duše, a on nije dao 
da iko pročita što u njegovoj piše. Prozvali su 
ga zato: »Krivogledi Mane«. 

OPORUKA 


i 


Bilo nekoć golemo neko blago. Vlasnici se nje¬ 
govi iživjeli i tko će de da to golemo blago nasli¬ 
jedi, nego boležljiv neki čičica — učenjak, koji 
ni za šta drugo mario nije, nego za puste neke 
knjižurine prastarih filozofa i za neke rijetke 
primjerke prepariranih leptira... 

Imao je on i roda, doduše ne najbližeg, ali ipak 
roda. I rod je znao da je kod njega moralo biti 
sila blaga, a starčić je loman; neće dugo... Te 
kome li će sve ostaviti, ako neće rodu? Recite sa¬ 
mi!... • 

Zato su rodice i rođaci sve mile lale oko nje¬ 
ga, obilazili ga često, nudili mu stotinu usluga. 
Savjetovali ga. 

Ali starčić — čudak, nije ništa trebao. Nije — 
osim neke stare babe — imao ni posluge. Nije 
imao nikog osim svoga »Jarana«, svoga vjernog, 
kudrova, kroz čije je čupe provlačio stare drhta¬ 
ve prste i dok je čitao. Od milja zvao ga je i 
»Jaro«. 

— Jaro, druže, neću ti dugo! potužio se on 
jednoga dana... Pa hajde dragoviću da pravi¬ 
mo oporuku... 

A jednoga dana pozva on u svoju staru trošnu 
kuću — nalik na neki toranj sa gotskim šarenim 
prozorima — svu svoju svojtu. Naredi da dovedu 
i svoju djecu; rad je i njih upoznati. 

Te dohrli sva svojta, a dođoše i ti najmlađi. 
Zapravo nikakva djeca više nego odrasli momci 
i djevojke. A1 bi to obijesna neka mlađarija... 
Starca ta mlađarija nije baš oduševila. Ali joj se 
ipak ljubezno smiješio i zapodjeo s njome raz¬ 
govor. 

— No pa što radite? Studirate? 

— Kako kad... U glavnom — ciko — mi smo 
sportiste. Prva momčad! Borimo se za slavu naše 
boje i naše mreže... Mi smo ciko rekorderi, 
ej! Pred tobom stoje ljudi kojima se ponosi 
grad... Otvori dobro uši i oči. 

Ali kad zađoše malo dublje u razgovor, odmah 
se je pokazalo kolike su »rekorderi« neznalice. 
Ali oni su se smijali glasno i veselo starčevu ču¬ 
đenju. 

Ta oni znaju koliko im je dosta, koliko to traži 
najnovija moda. Naprotiv, njihovome milom 
stricu — koji eto tako živi među ta svoja četiri 
— knjigama — nabijena — zida izbjegoše mno¬ 
ge stvari... Tako on ne zna ni to, da danas mo¬ 
žeš svuda doći i bez grčkog i bez latinskog. 

Čim je stric spomenuo ovo ili ono znamenito 
djelo, odmah su zaorili svi mladi rođaci u jedan 
glas: Pa nama je to poznato; mi smo to gledali 


u kinu... Danas više ništa ne treba čitati. Kino 
izvodi muziku, tumači znanosti služi umjetnosti, 
donosi drame, romane, ilustrira historiju, 
dnevne događaje i tako dalje i tako dalje... Ali 
ko tako vječito ruje po knjigama kao njihov 
dobri čičica, taj svega toga ne zna i živi u svijetu 
koji ne postoji više. 

— O on još žive u svijetu koji i te kako po¬ 
stoji, ali nažalost neće više dugo živjeti. 

— šta zar njihov čiča kani umrijeti? Ne daj 
Bože! Rodbina se njegova ne bi nikad utješila... 

Ali čičica se samo na sve smiješio i čekao da se 
svi skupe. 

A kad su se svi skupili, tad je progovorio povi¬ 
šenim glasom. Govorio je dugo o svom dugotraj¬ 
nom životu ispunjenom samim učenjem i istraži¬ 
vanjem. Rekao je uglavnom to, da se doduše op¬ 
ćenito misli da bi on morao imati mnogo blaga, 
ali on da blaga nikakvog nema. Da osim svojih 
knjiga i leptirskih zbirka te kojekakovih sprava, 
nema drugoga ničega, a to što ima i što vide tu, 
to će im dabome od srca rado ostaviti... 

To? Te knjižurine? Pa što to danas vrijedi? ... 
A kuća, ako se od temelja ne renovira... 

I razidoše se rođaci mladi i stari, razočarani, 
kiselih lica, te se od njih nikad niko više i ne po¬ 
javi ni da prigleda kako li je starcu koji predo¬ 
sjeća smrt... 

Starac se nije prevario: Smrt je bila pred vra¬ 
tima... čekala je samo svoj Čas... Izabrala je 
neku maglovitu noć. 

Jedna mala slabokrvna starčeva susjedica, 
neka osamgodišnja djevojčica, te noći nije mogla 
da spava. Nju je ona magla gušila i ispunjavala 
tjeskobom. A onda je još i neko pseto počelo u 
susjedstvu zavijati... Zora je jedva probijala i 
ona vidje, da to susjedov Jaro, obilazi cvileći i 
jaučući oko svoje kuće. Pseto je zavijalo na 
smrt... A na prozor djevojčice, lak kao zračna 
lopta od samog šuškavog i mekog perja, pao je 
zlokobni noćni ćuk... 

— To je neko umro, trgla se bolesna djevojči¬ 
ca i probudila svoju majku. Majka je djevojčicu 
grlila i mirila, ali djevojčicu njeni tanki osje¬ 
ćaji ne prevariše... U jutru se doznalo da je u 
noći umro starac učenjak... 

— Nikakvoga uzrujavanja! propisao je liječ¬ 
nik — koji je jednom obilazeći siromahe, došao 
i do te djevojčice — nikakovih tužnih prizora... 
dodao je... 

Ali djevojčica je silom htjela da vidi starčev 
sprovod. 

No nije tu bilo što naročito da se vidi. Osim 
par stare gospode gotovo nikog nije bilo. Rođaci 
se jedva i pojaviše... Svega valjda dvojica. 


No na dan kad se je objavljivala oporuka ipak 
svi skupa osvanuše. Valjda su se uza sve to ipak , 
nečem nadali... Ko zna... 

Ali ih nada posve izjalovi: 

Kakav užas! Kakvo razočaranje! 

Iza starca čudaka, zaista ništa ne osta dru¬ 
goga osim tih prašnih knjižurina i par kutija sa 
preparatima. 

Među onima koji su bili prisutni desio se i 
neki profesor; neki starčev — mnogo mlađi — po- 
štivalac, jedan od rijetkih... 

On obeća da će kupiti sve te knjige, a rođaci 
presretni da ih se riješe dadoše ih u bescijenje 
onaj čas. 

Ipak profesoru nije bilo baš lako ni toliko ko¬ 
liko su tražili rođaci odmah pribaviti. On se je 
dugo dogovarao sa svojom ženom oko koje se je 
o suknju kvačilo šestero male djece. Da kupe ili 
da ne kupe? 

Ali žena tankoćutna i nježna, mnogo je cijenila 
rad svoga muža i obećavši da će štedjeti, da će da¬ 
vati satove klavira i ručnog rada, te da će tako 
isplatiti knjige, odluči da se kupe. 

I tako je profesor kupio te knjige. Dao ih pre¬ 
nijeti u svoju kuću, ali nije imao vremena da se 
s njima odmah bavi i da ih sređuje. Bili su ispiti 
imao je mnogo posla, čekao je da dođu praznici. 

Ni na kupca leptirskih zbirki nisu rođaci dugo 
čekali. Sa dna grada, javio se neki sakupljač — 
ljubitelj neki — inače ne baš imućni đak. Ali to¬ 
liko je imao, i kupio je te leptire. Samo on je 
znao kako to bijahu rijetki primjerci. Ali ni on 
nije momentalno imao mnogo vremena da ih pro¬ 
matra. I on je imao posla sa ispitima i čekao pra¬ 
znike. 

A Jaro? Zar zbilja ne pitate: šta je bilo sa ne¬ 
sretnom životinjom? Pa kuću su oborili, zidove 
popravljali, za njega su držali da se od tuge i za- 
puštenosti ošugavio i udarali u nj nogama da se 
tornja. A pas je cvilio te cvilio, bolno i prebolno. 
Rođaci su ga gonili nogama a on je zavijao. 

Toga više nije mogla ni čuti ni gledati ona nje¬ 
žna djevojčica gore na prozoru. I stade zakli- 
njati majku da uzmu k sebi onog nesretnog psa. 
Ona zna i kako se zove. Zovnut će ga... Oni se 
poznaju već odavno. 

Majka se nije dala lako skloniti. Prvo: pseto 
se je od tuge razbolilo, drugo: one jedva i sebe 
prehranjuju, a pseto je luksus, treće:... no, u 
jednu riječ mnogi su razlozi govorili proti tome, 
da se ono pseto uzme u kuću. 

Ali djevojčica je molila i molila. Najposlije je 
zaplakala, a prestrašena, majka, da joj se dijete 
ne muči, dovede jednog dana u kuću onog odba¬ 
čenog psa bez gospodara. 


Kako mu se radovala dobra djevojčica, kako 
ga je tješila, kako se brinula za njega i kako je 
ono dobro pseto bilo preporođeno i zahvalno! 

Nikud nije ni izlazio, jer, i ako se dobro vidjelo 
da je proljeće već tu, još je bilo studeno, a dje¬ 
vojčica nije smjela izlaziti. 

— čekaj Jaro — čekaj dok dođu lijepi topli 
dani — dok zdrava djeca budu imala praznike! 
Doduše gospodin doktor je kazao: »Neophodno 
je potrebna promjena zraka...« Ali mi smo siro¬ 
mašni i ne možemo nikamo putovati. No zato 
ćemo praviti izlete. U borovu šumicu... Tamo 
ćemo duboko disati i sve će biti u redu. Lijepo 
ćemo se obući na taj dan; uzet ćemo suncobrane. 
Ti ćeš Jaro, smjeti preskakivati sve plotove. A 
i tebe ćemo udesiti. Imamo lijepu svilenu, crve¬ 
nu, vrpcu, privezat ćemo ti je oko vrata. Izgle¬ 
dat ćeš iz daleka, da si se zakitio makom... Sa¬ 
mo čekaj, imaj strpljenja! A Jaro je čekao... 

Svi su čekali i dočekali... Profesor, onaj što 
je kupio knjige, napokon je dočekao da se može 
s njima baviti i lijepo ih složiti • • • Jednu — koja 
mu se činila jedna od najzanimljivijih — uze 
odmah čitati... 

čita on čita, najednom nađe dvije zalijepljene 
strane, tako da ih je morao odlijepiti, ako je htio 
čitati dalje. 

A kad je odlijepio one dvije stranice, našao je 
među listovima papire, na kojem je pisalo ovo: 

»U svaku moju grčku i latinsku knjigu, umet¬ 
nuto je pod stranice mnogo banknota od sto hi¬ 
ljada. Takovih stohiljadarki ima veliko mnoštvo, 
a sve to bogatstvo ima da pripadne onome, ko 
ga prvi nađe.« 

Eto u čemu je bila starčeva oporuka- 

Eto čega nisu otkrili rođaci! 

Na protivnom kraju grada, dospio je napokon 
i onaj đak da se pozabavi sa kupljenim zbirkama 
leptira za kojima je bio lud. Položivši dobro is¬ 
pite, stane đak da sa uživanjem, sa poznavanjem 
i zadovoljstvom promatra svoje leptire. Proma¬ 
trao ih je dugo i dugo povećalom. Najednom ot¬ 
krije da na jednom leptirovom krilcu sitno, sit¬ 
no, nešto piše... Namjesti dobro povećalo, i 
počme čitati ovo: 

»Onaj koji bude promatrao ove leptire i bude 
prvi opazio da na tom krilašcu nešto piše, vlasnik 
je svih mojih vrijednosnih papira. Ti papiri imaju 
ogromnu novčanu vrijednost. Mom baštiniku 
želim uspjeha u nauci.« I — potpis... 

Tu se nalazilo naznačeno ime stanovite banke 
i ostala uputstva prema kojima mladi i skromni 
đak postaje odjednom najlegalnijim putem grdno 
bogat čovjek. 

Vlasti su te oporuke provjerile i ništa nije 
smetalo, da vlasnici dođu do svojih baština. 


Zamislite užas rođaka sportista, kad dozna- 
doše za ovo! što su udarali nogama u sve predmete 
na putu, nije im pomoglo. Pa da su bar jednu od 
onih prokletih knjiga otvorili! Bar jednoga od 
onih gadnih leptira bolje pogledali! 

U gradu su svi o tome govorili. 

Samo, ni ona mala djevojčica, ni njena maj¬ 
ka, ni njen kudrov Jaro, ne bijahu o tome ništa 
čuli. Ta oni su tako udaljeni od svijeta, čekaju 
toplo vrijeme. Ali ne da vjetar, puše... Djevoj¬ 
čica je vrlo osjetljiva i još veoma slaba. Ah, od 
nikud sredstava da se ide na promjenu zraka pa 
to ti je. Ni da se ukuhavaju rijetki sokovi i ku¬ 
puju skupe medicine, kako je propisao gospodin 
liječnik za siromašne porodice neki dan. 

Treba dakle čekati bar lijepo vrijeme Za iz¬ 
let... Ići će naime, sasvim sigurno na izlet. 

No napokon! Osvanuo jedan dan sav u zlatu 
i dragom kamenju; sav od rose sunca, lakih gra¬ 
na, svilenih titraj a i opojnih mirisa, a bez imalo 
vjetra. 

Djevojčicu je majka redila. Sve je na njoj šu- 
štjelo. Bjelilo se lepršalo, sve igralo, zvonilo. 

Majka se doduše i toga puta obukla u crno. 
Majka je bila udovica, te niti se je ikad utješila 
ni svukla crnine. 


Ah zato će Jaro dobiti svoju crvenu pantliku! 

— Jaro! Amo dođi! Daj da ti ja već jednom 
skinem tu tvoju ružnu ogrlicu od prljave kože! 
Objesit ćemo ti tu medalju na ovu crvenu traku. 
Samo stoj mirno. 

I djevojčica se uze mučiti da psu raskine oko 
vrata nekakvu staru savitljivu kožnu ogrlicu. 
Nije išlo... Morala je doći majka sa škarama 
u pomoć. 

Ali jedva što je majka tim škarama zadrla u 
staru kožu one ogrlice, u toj se koži pokazaše na¬ 
slagane banknote — stohiljadarka. — Bilo ih je 
ravno dvadeset, a na jednom papiriću što je bio 
savijen među ono pusto blago pisalo je ovo: 

»Neka ovaj novac bude nagrada — i neka do¬ 
nese svako dobro i blagoslov — onoj dobroj du¬ 
ši, koja se bude zauzela za moga psa »Jarana«, 
moga vjernoga druga i jedinoga moga prijate¬ 
lja«. I — potpis. 

Ko će opisati sreću obradovane majke! Ogrlila 
je vrat onoga psa kao vrat nekog razumnog 
ljudskog stvora. 

Ta zar joj o tome vratu nije donešeno spase¬ 
nje? Zar neće sada moći kupovati sve medecine 
i mijenjati zrak koji hoćeš? Zar ne će sada pro¬ 
cvjetati zdravlje i zarumenjeti se obrazi njene 


112 


ljubimice? Majka je plakala od radosti i nije 
prestala cjelivati onu nijemu životinju. 

Mila, ljupka, nježna i dobra, ali tako slaba, 
tako slaba djevojčica, ne mora umrijeti! 

Ne mora, ne mora, ne mora! Promijenit će se 
zrak! Hvala Bogu još nije kasno!... 

Verka Škurla Ilijić. 



NAKLADNA KNJIŽARA ST. KUGLI, ZAGREB, ILICA BR. 30. 


Preporučamo našom nakladom izašla 

DJELA ISTOGA PISCA: 

Škurla-IIijić Verka: Ivanjske noći i druge pripovi¬ 
jesti. Komplet vezano. Uustrovano sa 4 slike 
(br. 2449) D 25.— 

Škurla-IIijić Verka: Ivanjske noći _ Ipak je došla 

none. Dvije pripovijesti, kartonirano (br. 2451) D 8_ 



Škurla-IIijić Verka: Strmi puti sirotana Radovana 

— Krvave suze. Dvije pripovijesti (br. 2452) D 8_ 

Škurla-IIijić Verka: Jurica — Baloni — Školovanje 

Ranka Erića. Tri pripovijesti (br. 2453) D 8.— 

Škurla-IIijić Verka: Lorica i Klarica idu u kino — 

Posljednji dinar — Okrnjeni vrčić. Tri pripovi¬ 
jesti (br. 2454) 


D 8, 


NAKLADNA KNJIŽARA ST. KUGLI, ZAGREB, ILICA BR. 30. 


Škurla-IIijić Verka: Djeca kraljeva i druge bajke, 


ilustrovano. Fino tvrdo vezano (br. 2188) 


D 

40— 

Škurla-IIijić 

Verka: 

Djeca kraljeva, kartonirano 

(br. 



2238) 

Škurla-IIijić 

Verka: 

Djeca kraljeva, vezano 

(br. 

D 

8— 

2238a) 

Škurla-IIijić 

Verka 

: Vodenjaci, kartonirano 

(br. 

D 

12_ 

2239) 




D 

8— 

Škurla-IIijić 

Verka: 

Vodenjaci, vezano (br. 2239a) 

D 

12— 

Škurla-IIijić 

Verka: 

Lutka, vezano (br. 2240a) 


D 

12— 

Škurla-IIijić 

Verka: 

Lutka, kartonirano (br. 2340) 

D 

8— 

Škurla-IIijić 

Verka: 

Kićak-Trićak, vezano (br. 2241a) 

D 

12— 

Škurla-IIijić 

Verka: 

Kićak-Trićak, karton, (br. 2240) 

D 

8_ 


Hillgenberg: Šaljive priče, komplet vez. u Vi platno, 

ilustrirano (br. 2299) D 100.— 

Hillgenberg: Princesino pismo i druge priče, ilu¬ 
strirano (br. 2301) Đ 25_ 

Hillgenberg: Kreposni Petar i druge priče, ilustro- 

vano, vezano (br. 2302) D 25_ 

Hillgenberg: Priča o pečenom novcu i druge priče, 

ilustrirano (br. 2303) D 25._ 

Hillgenberg: Začarani konj i druge priče, ilustri¬ 
rano (br. 2304) D 25._ 

Šegvić K.: Božične pripovijesti fino izdanje vez. (br. 

2295) D 30_ 

Šegvić K.: Božić bana Borka i druge pripovijesti, 

vezano (br. 2305) D 15.— 

Šegvić K.: Pomladjenje Jakšića i druge pripovijesti, 

vezano (br. 2306) D 15_ 

Vučica D.: Leptirića. Fino izdanje, tvrdo uvezano 

(br. 2294) D 12— 

Isto, kartonirano (br. 2300) D 8_ 


Potpuni popis omladinskih knjiga šaljemo na zahtjev badava. 






















